ইসলামের প্রতি মুসলিমের ভালোবাসাটা তার ফিতরাত থেকেই। তাই তো কেউ নিজেকে মুসলিম পরিচয় দিতেই গর্ববোধ করে, কেউ ইসলামের প্রশংসা শুনলেই আনন্দিত হয়, কেউ ইসলামকে গালি দিতে শুনলেই রেগে যায়, আবার কোনো মুসলিমের উপর নির্যাতন দেখেও সে কষ্ট পায়। এতসব কিছুর পেছনে কারণ একটাই – সে ইসলামের প্রতি দুর্বল, সে ইসলামকে ভালোবাসে। তবে এই ভালোবাসাটাকে বাস্তবতায় পরিণত করা নিয়ে রয়েছে নানারকম ভ্রান্তি আর অবহেলা। আর এরকম বহু ভ্রান্তি আর অবহেলার মাঝ থেকে কিছুসংখ্যক সামনে নিয়ে আসতেই এই লিখা-\nএক বাবা-মা’র আদরের সন্তান। সন্তানের কোনো প্রকার কষ্ট সহ্য করতে পারে না তারা। তাই সংসারের কোনো শ্রমসাধ্য কাজে সন্তানকে ডাকা হয় না। এমনকি সন্তান কোনো মানসিক চাপে পড়ুক, তাও তারা চায় না। তাই সন্তানের কোনো কিছুতেই আপত্তি করা হয় না। কিন্তু এই ভালোবাসা যখন ভ্রান্তির ভেড়াজালে আটকে যায়, তখন এত আদরের সন্তানকেও আগুনের দিকে ঠেলে দেওয়া যায়। তাই তো সন্তানের ঘুম ভাঙার ভয়ে ফজরে ডাকা হয় না, সন্তান কষ্ট পাবে বলে মুভি-সিরিয়াল দেখতে নিষেধ করা হয় না, এমনকি শালীনতা আর শিষ্টাচারের শিক্ষাটাও দেওয়া হয় না। অথচ রাসূল ﷺ বলেন-\nসাবধান! তোমরা সকলেই অভিভাবকত্বের দায়িত্বপ্রাপ্ত এবং প্রত্যেকেই তার দায়িত্বাধীনদের সম্পর্কে জিজ্ঞাসিত হবে….। [বুখারী ও মুসলিম]\nদুই ক্লাসের টপ ফাইভে থাকা স্টুডেন্ট। সবকিছুতেই গভীর জ্ঞান অর্জন করতে চায়। অজানা বিষয়ের প্রতি সবসময়ই কৌতূহল। স্যারদের চোখে মেধাবী তারাই। কিন্তু এই মেধাবীরা যখন ভ্রান্তিতে পড়ে থাকে, তখন দ্বীন চর্চাকে সময়ের অপচয় মনে করে। এমনকি কেউ তাদেরকে দ্বীনের ইলম অর্জনের কথা বললে বিরক্তি আর অবহেলার স্বরে বলে উঠে সামনে পরীক্ষা, ভার্সিটি পড়াটা শেষ হোক, চাকরিটা পেয়ে নেই ইত্যাদি নানারকম কথা। আর সময়ের সাথে সাথে এই ভ্রান্তি থেকে ফিরে আসা যেন কঠিন থেকে কঠিনতর হয়ে যায়। তাই তারা যখন বিভিন্ন প্রতিষ্ঠানের টপ পজিশনে চলে যায়, তখন তারাই দ্বীন মেনে চলা ছেলে-মেয়েগুলোর দিকে ভ্রু কুঁচকায়। অথচ আল্লাহ্ সুবাহানহু ওয়া তা’আলা বলেন-\n….বলুন, যারা জানে এবং যারা জানে না; তারা কি সমান হতে পারে? চিন্তা-ভাবনা কেবল তারাই করে, যারা বুদ্ধিমান। [সূরাহ আয-যুমার (৩৯): ৯]\nতিন সমাজের প্রভাবশালী ব্যক্তি। মানুষ ভয়ের সাথে তাকে সম্মান প্রদর্শন করে। আর সে এতেই নিজেকে অনেক বড় ক্ষমতাবান আর সম্মানী ভাবতে শুরু করে। সে তার ক্ষমতার বলে সত্যকে মিথ্যা আর মিথ্যাকে সত্য বানাতেও পিছপা হয় না। এমনকি সে তার নিকট ভবিষ্যৎটাকেও ক্ষমতার চাদরে আটকে নিতে চায়। কিন্তু বাস্তবতা যে বড্ড ভিন্ন। তার প্রতিপালক কাউকে চিরস্থায়ী ক্ষমতা দেন না। একই সমীকরণে তারও ক্ষমতার দৌড় শেষ, বয়সের ভারে সে এখন বৃদ্ধ। সমাজ তাকে আর আগের মতো সম্মান দেখায় না। এমনকি আত্মীয়-স্বজনের নিকটও সে অবহেলিত। অথচ সে তাদের জন্য তার ক্ষমতার সবটুকুই দিয়েছিলো। আর এই ক্ষমতার ভ্রান্তিতে সে ভবিষ্যতের পরম সত্যকেও ভুলে ছিলো। তাই আজ মৃত্যু দুয়ারে এসে তার সঙ্গী অনেকগুলো অবহেলা আর নির্যাতিত মানুষের অভিশাপ। অথচ একটা সময় ক্ষমতার মোহে সে এগুলো কল্পনাও করতে পারতো না। সে ভেবেছিলো ক্ষমতা দিয়ে সবকিছু জয় করে ফেলবে। কিন্তু রাসূল ﷺ বলেন-\nযে ব্যক্তি কোনো মুসলিমের ক্ষতি করবে, প্রতিদানে আল্লাহ তা’আলাও তার ক্ষতি করবেন। আর যে ব্যক্তি কোনো মুসলিমকে কষ্ট দেবে, আল্লাহ এর প্রতিদানে তাকে কষ্ট দিবেন। [আবু দাউদ: ৩৬৩৫; তিরমিযী: ১৯৪০; বুলুগুল মারাম: ১৫০১]\nচার সমাজের চোখে তারা স্মার্ট নামেই পরিচিত। সবকিছুতেই ভালো জ্ঞান রাখে বলে তাদেরও আত্মবিশ্বাস রয়েছে। তাই অনেকে তাদেরকে অলরাউন্ডার বলেও ডাকে। এ ছাড়া বিভিন্ন মজলিশে তাদের গ্রহণযোগ্যতাও উল্লেখযোগ্য। বিশেষ করে অর্ধ-শিক্ষিত সমাজে তারা তাদের স্থান ভালোই শক্ত করে নিয়েছে। এমনকি ঐ সমাজে তাদের সাথে কোনো বিষয়ে পূর্ণ জ্ঞান রাখা কেউ পর্যন্ত পেরে উঠবে না। আর এরই ধারাবাহিকতায় তারা দ্বীন আল ইসলামের ব্যাপারেও তাদের বিশেষ মতামত দিয়ে থাকে এবং তা ঐ অর্ধ-শিক্ষিত ও অশিক্ষিত সমাজে একপ্রকার প্রতিষ্ঠিতই করে ফেলে। অথচ এখনও তারা সত্যকে বুঝতে শেখেনি, সত্যকে মানতে শেখেনি। ফলে দিনদিন সত্য হয়ে উঠছে কনফিউজিং, আর মিথ্যা হয়ে যাচ্ছে প্রতিষ্ঠিত। তাই তো সমাজে মুভি-সিরিয়ালের নষ্টামি, বন্ধু-বান্ধবীর জাহেলিয়াত, আর সুন্দরী প্রতিযোগীতার মতো বেহায়াপনা হয়ে যাচ্ছে বৈধ ও জনপ্রিয়। এ ছাড়া তাদের মুখ থেকেই সার্টিফাইড হয়ে যায় একজন মুসলিমের চেয়ে একজন অমুসলিমই শ্রেষ্ঠ, দ্বীন মেনে চলা ছেলেটা উগ্রবাদী, ইসলাম এত কঠিন না ইত্যাদি নানান বিষয়। অথচ তারা এখনও নবী মুহাম্মদ ﷺ এর জীবনীটা খুলে দেখেনি। তারা এটাও বুঝতে চেষ্টা করেনি তাদের প্রতিপালক আল্লাহ্ সুবাহানহু ওয়া তা’আলা তাঁর সর্বশেষ কিতাব কুরআনুল কারীমে কী বলছেন। তবুও নাকি তারাই জ্ঞানী, তারাই সমাজের কর্ণধার। বরং তারা ভ্রান্তিতেই রয়ে গেছে, আর ভ্রান্তিতে থেকেই স্বাধীনতা আর পূর্ণতার দাবি করে বেড়াচ্ছে। অথচ আল্লাহ্ সুবাহানহু ওয়া তা’আলা বলেন-\nতাদের অবস্থা সে ব্যক্তির মতো, যে লোক কোথাও আগুন জ্বালালো এবং তার চারদিককার সবকিছুকে যখন আগুন স্পষ্ট করে তুললো, ঠিক এমনই সময় আল্লাহ তার চারদিকের আলোকে উঠিয়ে নিলেন এবং তাদেরকে অন্ধকারে ছেড়ে দিলেন। ফলে, তারা কিছুই দেখতে পায় না। [সূরাহ আল-বাকারাহ (২): ১৭]\nপাঁচ ভদ্র ছেলে-মেয়ে। বাহ্যিক লেবাসটা দেখেই যে কেউ ভালো ধারণা করবে। দ্বীনের ব্যাপারেও অনেকটা সচেতন। তাই আশেপাশের মানুষগুলো তাদেরকে একটু বেশিই পছন্দ করে। আর এ পছন্দের সুযোগ নিয়েই শয়তান তাদের সামনে এসে হাজির হয়। আর তাদের সামনে খুলে দেয় নানান পথ। যে পথগুলো শুরুতে মসৃণ মনে হলেও কিছু দূর যাওয়ার পর আর মসৃণ থাকে না। যেমন লাইলি-মজনুর জুটি শুরুতে জান্নাতের স্বপ্ন দেখলেও পথিমধ্যে ঘটে যায় নানা নষ্টামি, আবার কারো নিকট হিজাব-নিকাব দিয়ে নিজের সৌন্দর্য ঢাকার পরিবর্তে নিজেকে ফুটিয়ে তুলতে পারাই যেন বড় পাওয়া। এছাড়া কেউ দ্বীন চর্চার চেয়ে দ্বীন প্রচারেই বেশি গুরুত্ব দিয়ে বসে, অথচ নিজেই থেকে যায় দ্বীন থেকে অনেক দূরে। আবার কারো নিকট দ্বীন চর্চার শুরুতে দ্বীন প্রচার লক্ষ্য হলেও কিছু দূর যেতেই তা হয়ে যায় কেবল কারো গীবত কিংবা কাউকে গালাগালি। আর এভাবেই হয়ে যায় তাদের পদস্খলন, তারা ছিটকে যায় বহু দূরে। যেখান থেকে ফিরে আসা হয়ে উঠে কঠিন থেকে কঠিনতর। অথচ তাদের বাহ্যিক লেবাসটা কখনোই তাদের ভেতর থেকে এমন আচরণ আশা করে না। তাই রাসূল ﷺ বলেন-\nনিশ্চয় আল্লাহ তা‘আলা তোমাদের দেহ এবং তোমাদের আকৃতি দেখেন না, বরং তিনি তোমাদের অন্তর ও আমল দেখেন। [সহীহুল বুখারী: ৫১৪৪, ৬০৬৬, মুসলিম: ২৫৬৪]\nছয় দানশীল ব্যক্তি। সামাজের বিভিন্ন উন্নয়নমূলক কাজের পাশাপাশি গরীব-মিসকিনদেরকে আর্থিক সহযোগিতাও করে থাকেন। কিন্তু এই মহৎ কাজগুলোর সময়ে কেউ একজন তার নিয়্যাতকে পরিবর্তন করে দেয়। আর তখন সে তার প্রতিপালকের সন্তুষ্টিকে উপেক্ষা করে নিজের সুনামের পেছনে ছুটে বেড়ায়। তাই তো সে বিপদগ্রস্তদের পাশে তখনই দাঁড়ায়, যখন তারা তাকে এর বিপরীতে কোনো কিছুর প্রতিশ্রুতি দেয়। সে তখনই কোনো উন্নয়নমূলক কাজে অংশগ্রহণ করে, যখন তা প্রচার করা হয়। এমনিভাবে সে ভুলে যায় তার এই মহৎ কাজের চূড়ান্ত উদ্দেশ্যকে, আর দিনদিন সে হয়ে উঠে একজন দাম্ভিক ও অহংকারী ব্যক্তি। অথচ সে যদি এই ভ্রান্তিতে আটকে না যেত, তাহলে তার প্রতিটা দানই তার জন্য কল্যাণকর প্রতিদান নিয়ে অপেক্ষা করতো। কিন্তু শয়তান তা হতে দেয়নি, শয়তান তার পথ পরিবর্তন করে দিয়েছে। আর এ ব্যাপারে রাসূল ﷺ বলেন-\n“যে বিষয়ে আমি তোমাদের উপরে সবচেয়ে বেশি ভয় করি, তা হলো ছোট শিরক।” সাহাবায়ে কেরাম (রাদ্বিয়াল্লাহু ‘আনহুম) তাঁকে জিজ্ঞাসা করলেন, “হে আল্লাহর রাসূল! ছোট শিরক কী?” তিনি বললেন, “ছোট শিরক হচ্ছে রিয়া (লোক দেখানো ইবাদাত)।” [মুসলিম]\nউপরের পয়েন্টগুলো আমাদের বাস্তব জীবনের সাথে মিলে যাওয়াটাই স্বাভাবিক। কিন্তু এই স্বাভাবিক পয়েন্টগুলোকে (ভুলগুলোকে) শুধরে নিয়ে জীবনটাকে সাজানোর খুব প্রয়োজন আজ। আর তা না হলে ইসলামের প্রতি আমাদের আবেগ, ভালোবাসা কিংবা দুর্বলতা সবই মিথ্যা হয়ে যাবে। কারণ ইসলাম সত্য ও বাস্তব ধর্ম, এখানে মিথ্যা আবেগ আর ভ্রান্তির কোনো মূল্য নেই। আর কেউ তা এপারেই বুঝে নেয়, আবার কেউ ওপারে গিয়ে বুঝে। তবে বুদ্ধিমান তারাই, যারা এপারেই বুঝতে পারে। আর তারাই এপারটাকে ব্যবহার করে ওপারটাকে সাজিয়ে নেয়। কারণ ওপারটা শেষ হবার নয় যে…\nAreful Islam DipuBrilliantChildChildrenDelusionGenerosityGenerousIllusionInfluentialIntentionLifeParentsShow offTalentedআরিফুল ইসলাম দিপুজীবনদানশিলতাদানশীলনিয়্যাতপিতামাতাপ্রভাবশালীভ্রান্তিমেধাবীরিয়াসন্তান


বালাকোটে হামলায় ‘২৯২ জঙ্গী নিহত’ এই দাবি সত্য না মিথ্যা? – banglabulletin24.com\nবালাকোটে হামলায় ‘২৯২ জঙ্গী নিহত’ এই দাবি সত্য না মিথ্যা?\nমার্চ 6, 2019 মার্চ 6, 2019\nনয়া দিল্লি: হোয়াটসঅ্যাপের কথিত একটি চ্যাট সামাজিক মাধ্যমে ভাইরাল হয়েছে যেখানে দাবি করা হচ্ছে বালাকোটে ভারতীয় বিমান বাহিনীর হামলায় ২৯২ জন জঙ্গী মারা গেছে।\nভারত প্রশাসিত কাশ্মীরের পুলওয়ামায় হামলার পর ভারত জানায় জইশ-ই-মোহাম্মদের প্রশিক্ষণ শিবির লক্ষ্য করে তারা বিমান হামলা চালিয়েছে।\n১৪ই ফেব্রুয়ারি ভারত-শাসিত কাশ্মীরের পুলওয়ামায় কেন্দ্রীয় নিরাপত্তা বাহিনীর একটি কনভয়ের ওপরে হামলা চালিয়ে ৪০ জনের বেশি সিআরপিএফ সদস্যকে হত্যা করার দায়িত্ব স্বীকার করেছিল পাকিস্তান ভিত্তিক জঙ্গি সংগঠন জইশ-ই-মোহাম্মদ।\nহোয়াটঅ্যাপ গ্রুপে এই কথিত কথোপকথনের যে স্ক্রিনশট সামাজিক মাধ্যমে যারা শেয়ার করেছে তারা দাবি করেছে যে এই কথোপকথন হয়েছে একজন ভারতীয় এবং তার বন্ধু বলে কথিত এক ব্যক্তি ড: ইজাজের মধ্যে, যে ড: ইজাজ থাকেন পাকিস্তানের বালাকোটে।\nদাবি করা হচ্ছে যে স্ক্রিনশটে যে ব্যক্তির নাম দেখা যাচ্ছে তিনি একজন চিকিৎসক এবং কাজ করেন বালাকোটের মেডিক্যাল বিশ্ববিদ্যালয়ে। এবং বিমান হামলার সময় তিনি ঘটনাস্থলে উপস্থিত ছিলেন। ওই কথোপকথনে তিনি নিহতের সঠিক সংখ্যা নিশ্চিত করেছেন।\nস্ক্রিনশটে কী আছে?\n১ নম্বর ব্যক্তি: এটা কী? ….ভারতের এই বিমান হামলা কি সত্য ঘটনা নাকি এটা গণমাধ্যমের মিথ্যা প্রচার?\n২ নম্বর ব্যক্তি: ভারতীয় বিমান বাহিনী বালাকোটের ভেতরে এবং আশপাশের এলাকায় ঢুকেছিল…কিন্তু নিয়ন্ত্রণ রেখা অতিক্রম করাটা ভুল ছিল।\n১ নম্বর ব্যক্তি: হ্যাঁ, প্রায় ১২টি বিমান তো নিয়ন্ত্রণ রেখা পার হয়ে গেছে…কিন্তু পাকিস্তানের জইশ-ই মোহাম্মদ যদি হামলা চালায়, ভারত তো তার জবাব দেবে…আচ্ছা, তুমি কি জানো কতজন নিহত হয়েছে?\n২ নম্বর ব্যক্তি: ভাই…স্থানীয় কেউ মারা যায় নি…যারা মারা গেছে সব জঙ্গী…ওরা আমাদের ওপরেও উৎপাত চালাচ্ছিল।\nকথিত কথোপকথনের এই অংশটি সামাজিক মাধ্যমে ব্যাপকভাবে শেয়ার হয়েছে।\nআর এই স্ক্রিনশটে হতাহত সম্পর্কে কথিত তথ্য ও সংখ্যা দেওয়া হয়েছে।\nএই স্ক্রিনশটে নিহতের যে সংখ্যা উল্লেখ করা হয়েছে তা ভারতের সংবাদ মাধ্যমগুলো নিহতের যে সংখ্যা প্রচার করেছিল তার প্রায় কাছাকাছি। ভারতীয় সংবাদ চ্যানেলগুলো অসমর্থিত সূত্রের বরাত দিয়ে ওই সংখ্যা প্রচার করেছিল।\nবিজেপি প্রেসিডেন্ট অমিত শাহ নিজেও দাবি করেছেন যে ভারতের বিমান হামলায় ২৫০জন জঙ্গী নিহত হয়েছে।\nতবে, ভারতীয় বিমান বাহিনীর প্রধান বি এস ধানোয়া বলেছিলেন যে কতজন হতাহত হয়েছে সেটা গোণা বিমান বাহিনীর কাজ নয়।\nভারত সরকার বালাকোটের ওই বিমান হামলায় হতাহতের সংখ্যা নিয়ে এখনও পর্যন্ত সরকারিভাবে কোন বিবৃতি দেয়নি।\nওই মেসেজ- ঠিক নাকি ভুল?\nহোয়াটস্অ্যাপের ওই মেসেজের ভিত্তিতে মানুষ দাবি করেছে বালাকোটের হামলায় ২৯২ জন জঙ্গী মারা গেছে।\nকিন্তু ওই মেসেজ কার্যত ভুয়া, কারণ আমাদের অনুসন্ধানে আমরা দেখেছি পাকিস্তানের বালাকোটে কোন মেডিকেল বিশ্ববিদ্যালয় নেই।\nপাকিস্তানের খাইবার পাখতুনখোয়া প্রদেশের মানশেরাতে এই বালাকোট শহর। কুনহার নদীর তীরবর্তী প্রাচীন যে শহরগুলোতে এখনও সিন্ধু সভ্যতার নিদর্শন রয়েছে তার মধ্যে একটি এই বালাকোট।\nপাকিস্তানের একটি জনপ্রিয় পর্যটন শহর এই বালাকোট। এবং দেশটির রাজধানী ইসলামাবাদ থেকে এই বালাকোটের দূরত্ব প্রায় ১৬০ কিলোমিটার।\nপাকিস্তানের মেডিকেল ও ডেন্টাল কাউন্সিল জানাচ্ছে বালাকোট শহরের বাসিন্দাদের জন্য সবচেয়ে কাছের সরকারি হাসপাতালটি হল অ্যাবোটাবাদে।\nভারতীয় বিমান হামলার পর স্থানীয়দের সঙ্গে প্রথম কথা বলেছিলেন বিবিসির একজন সংবাদদাতা মির্জা আওরাঙ্গজেব জারাল। তিনিও নিশ্চিত করেছেন বালাকোটে এধরনের কোন মেডিকেল বিশ্ববিদ্যালয় নেই।\nবিবিসির সংবাদদাতা মির্জা আওরাঙ্গজেব জারাল জানান, ‘বালাকোটে কোন মেডিকেল বিশ্ববিদ্যালয় নেই। সেখানে শুধু একটা মামুলি স্বাস্থ্য কেন্দ্র আছে, যেখানে কাজ করেন মাত্র একজন ডাক্তার এবং মাত্র হাতে গোণা কয়েকজন কর্মী। সেখানে রোগী ভর্তি করারও কোন ব্যবস্থা নেই।’\n‘বিমান হামলার খবরের পর আমরা বালাকোট, মানশেরা ও্ গারহি হাবিবুল্লাহর হেলথ ইউনিটে গিয়েছিলাম।কিন্তু সেখানে কোন আহত ব্যক্তিকে দেখিনি।এই সবগুলো স্বাস্থ্য কেন্দ্র যেখানে হামলা হয়েছে সেই স্থান থেকে প্রায় আধঘন্টার দূরত্বে অবস্থিত,’ জানিয়েছেন মির্জা আওরাঙ্গজেব জারাল।\nPrevious Article পরকীয়ার পাল্টাপাল্টি অভিযোগ, স্ত্রীর মামলায় হিরো আলম গ্রেপ্তার!\nNext Article রুশ নারীর ইসলাম গ্রহণ ও ধর্মা চর্চার রোমাঞ্চকর কাহিনী


রূপম ইসলাম, ইউ হ্যাভ মাইলস টু গো ⋆ সাম্প্রতিক ডটকম\nHome » গ্লোবাল দেশি • মুশাররাত শর্মি হোসেন » রূপম ইসলাম, ইউ হ্যাভ মাইলস টু গো\tরূপম ইসলাম, ইউ হ্যাভ মাইলস টু গো\tকলকাতার ব্যান্ড ফসিল্স-এর গায়ক দেশপ্রেমিক ভারতমৌলবাদী রূপম ইসলাম গোস্বা হইছেন। এমনি রাগ হইছেন যে বলছেন ধ্যাত্তেরিকা, হামিন শাফিন, অরা স্টেজে উঠলে গামুই না আমি। এইডা আজাদি কনসার্ট, কড়া দ্যাশপ্রেমের ডোজ দিতে হইব। কিছু বুঝস তোরা? রক’এর মায়েরে বাপ, অনলি দ্যাশপ্রেম ইজ রিয়েল, ইউ বিচেস!\nবাংলাদেশের রক মিউজিকের একজন শ্রোতা হিসাবে রূপমের এই আস্ফালন দেখে আমি খালি হাসি আর হাসি।\nআসুন রূপম ইসলাম প্রথমে আপনাকে রক গানের ইতিহাসটা একটু জানাই। রক গানের সবচেয়ে দামি দিকটা কি জানেন? এই গানগুলোর মধ্যে দিয়ে দেশ ও সমাজের সকল রেস্ট্রিক্টিভ নিয়মের প্রতি বিদ্রোহ ও বুড়ো আঙুল দেখানো হয়।\nরকগান সুশীলসমাজের ড্রয়িংরুমে বসে পিড়িং পিড়িং করে গাওয়ার জন্য নয়। ৬০ ও ৭০ দশকের রক স্বর্ণযুগে এই ধারা এম্ব্রেস করে নিয়েছিল সকল অবহেলিত, নিপীড়িত মানুষের গানকে, ও হয়ে উঠেছিল আমেরিকান তারুণ্যের মিথস্ক্রিয়ার এক দুর্দান্ত ক্ষেত্র।\nবর্ণবাদ, ভোগবাদ, পুঁজিবাদ যখন আমেরিকার সমাজকে ভিতরে ভিতরে ফাঁকা করে দিচ্ছিল, তখন রক মিউজিক হয়ে উঠেছিল সকল ধর্ম-বর্ণ-গোত্রের এক তীর্থস্থান। সাদা চামড়ার হলিউডি ঝাঁ-চকচকে ফ্যাশনকে এক ফুঁয়ে উড়িয়ে দিয়েছিল খেটে খাওয়া মানুষের পোশাক ছেঁড়া জিনসের প্যান্ট পড়া ভিন্ন ভিন্ন বর্ণগোত্রের প্রথাবিরোধী একদল বেয়াদ্দপ ছেলেপুলে।\nইলেকট্রিক গিটার হাতে সেই অল্পবয়সী সেই কৃষ্ণাঙ্গ ছেলেটাকে মনে করতে পারেন?\nছেলেটি বলেছিল “গান কখনো মিথ্যা বলে না। এই পৃথিবীতে পরিবর্তনযোগ্য কিছু যদি থেকে থাকে, একমাত্র গানের মাধ্যমেই তার পরিবর্তন সম্ভব।”\nকবীর সুমনের সঙ্গে রূপম ইসলাম।\nসিয়াটলে জন্মানো দুনিয়া উথালপাথাল করা রক আইকন হয়ে ওঠা সেই কালো ছেলেটির নাম ছিল জিমি হেনড্রিক্স। থোড়াই কেয়ার করত সে যুদ্ধবাজ আমেরিকান সরকারকে। ভিয়েতনামে যখন একের একের পর এক আমেরিকান যুদ্ধবিমান হামলা করছে, বিখ্যাত উডস্টক মিউজিক ফেস্টিভালে সেদিন সে অদ্ভুতভাবে বাজিয়ে ছিল আমেরিকার জাতীয় সঙ্গীত। গানের ব্যাকগ্রাউন্ডে ছিল বোমারুবিমানের রকেট ও বোমার তাণ্ডবের শব্দ। শুধু সরকার কেন, সকলেই তাজ্জব বনে গিয়েছিল তার অভিনব এই প্রতিবাদ দেখে। জিমি জানত শান্তি সেদিনই আসবে যেদিন ক্ষমতার মোহের চাইতে, ভালবাসার শক্তি বেশি হবে।\nআপনি সেটা এখনো জানেন না। গোস্বা করে বসলেন। ক্ষমতা দেখালেন। দুই রাষ্ট্রের মধ্যকার ঘৃণার কাদা ছোঁড়াছোঁড়ির মধ্যে একটি দিক বেছে নিলেন।\nএকজন প্রকৃত রক মিউজিসিয়ান গানকে এসব নোংরামির উর্ধ্বে রাখেন, এমন সব সময়ে তারা সেতুবন্ধন গড়েন। গানের সীমানা বেঁধে দেন না।\nমনে আছে কনসার্ট ফর বাংলাদেশ? বাংলাদেশের স্বাধীনতাযুদ্ধে ভারত সমর্থন দেবার বহু আগে অগাস্ট মাসে আমেরিকার ম্যাডিসন স্কয়ার গার্ডেনে ভারতীয় সঙ্গীতজ্ঞ পণ্ডিত রবিশঙ্কর ও তার শিষ্য জর্জ হ্যারিসন আয়োজন করেছিলেন পৃথিবীর প্রথম চ্যারিটি কনসার্ট। আমেরিকা মুক্তিযুদ্ধে বাংলাদেশকে সাপোর্ট করে নি, কিন্তু বব ডিলান, জোয়ান বায়েজ, এরিক ক্লাপ্টন সহ সেসময়ের সকল রক শিল্পী সেই কনসার্টে গেয়েছিলেন। রাষ্ট্রের দালালি করেন নি। নড়াইলের ছাওয়াল ভারতের রবিশঙ্কর ধ্রুপদী সেতার বাজালেও মননে ও মেজাজে তিনি ছিলেন রকস্টার। সেদিক থেকে ভাবলে আপনি আর যাই হোন না কেন, রক মিউজিসিয়ান এখনো হয়ে উঠতে পারেন নি। তাই প্রিয় রূপম ইসলাম, ইউ হ্যাভ মাইলস টু গো…।\nআবার কোথায় জানি পড়লাম রূপম ইসলাম ও তার ফসিল্স নাকি বাংলা রক গানের পাইওনিয়ার! এইটা পড়েও আমি খালি হাসি আর হাসি।\nরূপম ইসলাম (জন্ম. ১৯৭৪); কলকাতার ফসিল্স (ব্যান্ড) এর লিড সিঙ্গার।\nআমরা যারা ঢাকায় বেড়ে উঠেছি নব্বইয়ের তারা জানি বাংলা রক মিউজিক কাহাকে বলে। আর্মি স্টেডিয়ামে, কিংবা শাহীন স্কুলের বিশাল মাঠে আমরা যারা জেমস, আইয়ুব বাচ্চুর কনসার্ট দেখেছি তারা জানি বাংলা রক মিউজিক কত প্রকার ও কী কী। যদিও তার অনেক আগেই আজম খান রক গান গেয়ে দেশে শোরগোল ফেলে দিয়েছিলেন, তবু জেমস-বাচ্চুর সময়টাই রক গানের সুবর্ণযুগ।\nঈদের দিনে পাড়ার মোড়ে, বিয়েশাদিতে, পূজামণ্ডপে তখন বাংলা রক ব্যান্ডের গানগুলোই বাজত।\nরূপম, আপনি কখনো ১০-২০-৫০ হাজার লোকের কনসার্টে বাংলা রক গান গেয়েছেন? বা শুনেছেন? আপনি কখনো দেখেছেন মাইলস যখন গায় “ফিরিয়ে দাও, আমার প্রেম” তখন শাহীন স্কুলমাঠের হাজার হাজার রকশ্রোতার সম্মিলিত কণ্ঠ যে মিরপুর থেকে শোনা যায়? অথবা জেমস যখন গেয়ে উঠেন “সুন্দরীতমা আমার তুমি নীলিমার দিকে তাকিয়ে বলতে পার ঐ আকাশ আমার” তখন হাজার হাজার মানুষের শরীর মন কী এক জাদুমন্ত্রে ঐ আকাশ ফুঁড়ে ছুটে যায়? জেমস স্টেজে উঠলেই মূহুর্মূহু তালি ও অভিবাদন চলত অন্তত ১৫ মিনিট ধরে। সারা শহরের সব ১৫ থেকে ৩০ এর ছেলেমেয়ে একসাথে হবার সেই অসাধারণ মুহূর্তগুলো আসলে আপনি দেখেন নি, রূপম ইসলাম।\nবাংলা রক মিউজিক কীভাবে একটি জেনারেশনকে উদ্দীপিত করেছিল বাংলা গানের সেই অহঙ্কারের সময়গুলিতে, সেটা আসলেই ঢাকায় সেই সময় না থাকলে আপনি বুঝবেন না। কবীর সুমন আসার আগ পর্যন্ত কলকাতার ওই পূজা স্পেশাল অ্যালবামের প্যানপ্যানে গানগুলো শুনে বড় হয়েছেন, আপনাকে দোষ দেয়া যায় না। অনেক পিছিয়ে আছেন আপনি। ইউ হ্যাভ মাইলস টু গো, প্রিয় রূপম ইসলাম…।\nমাইলস গান গাইলে আপনি গা’বেন না বলেছেন। ভালই করেছেন। বাংলাদেশের দ্বিতীয় সারির ব্যান্ডগুলো গান করলে আপনাদের ফসিলড রক মিউজিকের পক্ষে সেখানে কল্কে পাওয়া কঠিন। বলে রাখি যে আমি মাইলসকে এমন কোনো সাংঘাতিক রক ব্যান্ড মনে করি না, তবে তারা প্রথম সারির এ ব্যাপারে সন্দেহ নাই। একজন প্রকৃত রক মিউজিসিয়ান হলে আপনি এটাকে চ্যালেন্জ হিসাবে নিতে পারতেন। কনসার্টে প্রমাণ করে দিতেন আপনি কত মহৎ, কত স্কিল্ড, কত জনপ্রিয়। আপনি গোস্বা করে বসলেন রূপম ইসলাম। নাকি ভয় পেলেন? মাইলসেই যদি এই অবস্থা হয়, তাহলে বাচ্চু-জেমস থাকলে তো আপনি কান্নাকাটি শুরু করতেন।\nভালই করেছেন। জান বাঁচানো ফরজ কাম। মান বাঁচানোও। আপনাদের তাজমহল আছে, বলিউড আছে, দেব, জিত, প্রসেঞ্জিত, গঙ্গা, ফারাক্কা সবই আছে, তবে রক মিউজিকটা আমাদের। ওইটা আপনাদের হয়ে উঠলো না।\nএকটা গল্প বলি। বেনসন অ্যান্ড হেজেসের কনসার্টে গান গেতে এসেছিলেন পাকিস্তানের ব্যান্ড স্ট্রিংস। তাদের লিলিপুটীয় রক গানের যে কী অবস্থা হয়েছিল গালিভার সদৃশ বাংলা রক ব্যান্ডগুলোর সামনে সেটা যে কোনো বাংলাদেশীকে জিজ্ঞেস করে নিবেন। পাত্তা তো পায়ই নি বরং তাড়াতাড়ি স্টেজ থেকে নেমে গিয়েছিলেন তারা। জেমস স্টেজে উঠে বলেছিলেন, “অতিথির সাথে তোরা এ কেমন ব্যবহার করলি। নাহ আজ আর গাইতে ইচ্ছা করছে না।”\nস্টেডিয়ামের মানুষের খালি জেমসের পা ধরে কান্না বাকি ছিল। আবার উঠেছিল স্ট্রিংস। তারপর গেয়েছিলেন জেমস।\nএই হল রকস্টার। আশা করি আপনিও একদিন রকস্টার হয়ে উঠবেন, বাট ইউ হ্যাভ মাইলস টু গো…।\nপড়ুন: সাম্প্রতিক ডটকমে প্রকাশিত আরো ব্লগ\nগ্লোবাল দেশি মুশাররাত শর্মি হোসেন\nমুশাররাত শর্মি হোসেন\tDate\nTagged with: কলকাতা, গান, জেমস, ঢাকা, ফসিল্স, ব্যান্ড, ব্যান্ড দল, ব্যান্ড মিউজিক, মাইলস, মাহিন, মিউজিক, রক মিউজিক, রূপম ইসলাম, শাফিন\tAbout Author\nমুশাররাত শর্মি হোসেন\nনর্থ সাউথ বিশ্ববিদ্যালয়ের ইংরেজী বিভাগের শিক্ষক ও অ্যামেচার সংগীতশিল্পী।\nসোশ্যাল মিডিয়া\tসাম্প্রতিক জিজ্ঞাসা # ১ : রবীন্দ্রনাথের কোন কোন উপন্যাস আপনার প্রিয় উপন্যাস?\tবিবিধ\tআমি আমার বাবার সাথে দ্বিমত করি না—অভিষেক বচ্চন\nপর্নো দেখার সাথে মস্তিষ্কের গ্রে ম্যাটার কমে যাওয়ার সম্পর্ক!


750 জিব এক্সটার্নাল হার্ড ডিস্কস মূল্য India মধ্যে 25 Sep 2020 এতালিকা | PriceDekho.com\n750 জিব এক্সটার্নাল হার্ড ডিস্কস Indiaেমূল্য\n750 জিব এক্সটার্নাল হার্ড ডিস্কস India 2020এর মধ্যে দাম তালিকা\nযে দৃশ্য 750 জিব এক্সটার্নাল হার্ড ডিস্কস দাম করুন India মধ্যে 25 September 2020 এ হিসাবে। মূল্য তালিকা জন্য অনলাইন শপিং3মোট 750 জিব এক্সটার্নাল হার্ড ডিস্কস অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য ট্রান্সসেন্ড স্টোরেজের ২৫হ্৩প25 ইঞ্চি 750 জিব এক্সটার্নাল হার্ড হয়। এই সর্বনিম্ন দামের করুন একটি সহজ মূল্য তুলনা জন্য Flipkart, Amazon, Snapdeal, Naaptol, Indiatimes মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি 750 জিব এক্সটার্নাল হার্ড ডিস্কস এ\nযে জন্য মূল্যের 750 জিব এক্সটার্নাল হার্ড ডিস্কস এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের ট্রান্সসেন্ড স্টোরেজের ২৫হ২পি25 ইঞ্চি 750 জিব এক্সটার্নাল হার্ড ডিস্ক Rs. 7,500 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের ট্রান্সসেন্ড স্টোরেজের ২৫হ্৩প25 ইঞ্চি 750 জিব এক্সটার্নাল হার্ড Rs.5,199 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\nট্রান্সসেন্ড স্টোরেজের ২ Rs. 5199\nট্রান্সসেন্ড স্টোরেজের ২ Rs. 7500\nট্রান্সসেন্ড স্টোরেজের ২ Rs. 5330\nট্রান্সসেন্ড স্টোরেজের ২৫হ্৩প25 ইঞ্চি 750 জিব এক্সটার্নাল হার্ড\n- ক্যাপাসিটি 750 GB\nট্রান্সসেন্ড স্টোরেজের ২৫হ২পি25 ইঞ্চি 750 জিব এক্সটার্নাল হার্ড ডিস্ক\nট্রান্সসেন্ড স্টোরেজের ২৫ম৩25 ইঞ্চি 750 জিব এক্সটার্নাল হার্ড ডিস্ক


Will America redeploy in Afganisthan after Kabul airport blast\nPosted on: August 27, 2021 6:55 pm\nকাবুলে মার্কিন বাহিনীর উপর হামলার পরই নড়েচড়ে বসেছে বাইডেন প্রসাশন। হামলাকারীদের রেয়াত করা হবে না বলে সাফ জানিয়েছেন মার্কিন প্রেসিডেন্ট। তবে কি আফগানভূমে আবার নামতে চলেছে মার্কিন সেনা? নাকি নানা দেশের সমীকরণ মিলিয়ে ঘনিয়ে উঠেছে যুদ্ধের সম্ভাবনা?\n‘বদলা চাই। কোনওভাবেই অপরাধীদের ক্ষমা করব না।’ কাবুলে ধারাবাহিক বিস্ফোরণে মার্কিন সেনা-নাগরিকের মৃত্যুর পরই গর্জে উঠলেন মার্কিন প্রেসিডেন্ট জো বাইডেন। ইসলামিক স্টেট জঙ্গিগোষ্ঠী বা ISIS-কে চ্যালেঞ্জ ছুড়ে বললেন, “কোনও ক্ষমা নেই। যেখানেই থাকুক এক-একজন অপরাধীকে খুঁজে খুঁজে মারব।”\nবৃহস্পতিবার রাতে ধারাবাহিক বিস্ফোরণে কেঁপে ওঠে কাবুলের হামিদ কারজাই আন্তর্জাতিক বিমানবন্দর। মূলত বিমানবন্দরে চত্বরে জোরালো বিস্ফোরণ হয়। সেই সময় তালিবান অধিকৃত আফগানিস্তান ছাড়তে চাওয়া কয়েক হাজার আফগান নাগরিক জড়ো হয়েছিলেন বিমানবন্দরে। আফগান নাগরিকদের নিয়ে মার্কিন বিমান ওড়ার আগেই পরপর বিস্ফোরণ ঘটে। এখনও পর্যন্ত পাওয়া খবর অনুযায়ী, বিস্ফোরণে ৯০ জনের মৃত্যু হয়েছে। তাঁদের মধ্যে ১৩ জন মার্কিন সেনা জওয়ান রয়েছেন। মৃতের সংখ্যা আরও বাড়তে পারে বলে আশঙ্কা করা হচ্ছে।\nহামলার দায় স্বীকার করেছে আইসিস (খোরাসান)। প্রথম বিস্ফোরণের খবর আসার পরই আমেরিকার কন্ট্রোল রুমে উপস্থিত হয় প্রেসিডেন্ট জো বাইডেন। সেনা আধিকারিক ও অন্যান্য সরকারি কর্তাদের সঙ্গে আলোচনা সারেন তিনি। তার পরই সাফ জানান, “সন্ত্রাসবাদী শক্তির কাছে মাথা নত করবে না আমেরিকা। অসহায় আফগান নাগরিক ও আফগানিস্তানে আটকে পড়ে মার্কিন নাগরিকদের উদ্ধারকার্য চলবে। তালিবানের দেওয়া ডেডলাইন ৩১ আগস্ট আসতে এখনও সময় রয়েছে। তার আগে অবধি কোনও শক্তিই এই উদ্ধারকার্য বন্ধ করতে পারবে না।”\nএরপরই আইসিসকে চরম হুঁশিয়ারি দিয়ে মার্কিন প্রেসিডেন্ট বললেন, “যারা এই হামলার সঙ্গে যুক্ত। কিংবা যারা আমেরিকার অনিষ্ট চাইছে, কাউকে রেয়াত করা হবে না। খুঁজে খুঁজে মারব তাদের। এর মূল্য চোকাতেই হবে।” মার্কিন প্রেসিডেন্টের এহেন হুঁশিয়ারি যথেষ্ট তাৎপর্যপূর্ণ বলেই মনে করছে ওয়াকিবহাল মহল।\nআর এই হুমকির পরেই মার্কিন পদক্ষেপ নিয়ে জল্পনা ছড়িয়েছে নানা মহলে। দোহায় শান্তিচুক্তির আড়ালে কার্যত তালিবানের শাসন মেনেই নিইয়েছিল আমেরিকা। যুদ্ধজর্জর দেশটি থেকে সেনা প্রত্যাহারের এর চেয়ে ভালো সুযোগ আর আসবে না বলেই মনে করেছে মার্কিন প্রশাসন। কিন্তু সমস্ত সমীকরণ পালটে গেল কাবুল বিস্ফোরণে। তবে কি ফের আফগানভূমে সেনা নামাতে চলেছে মার্কিন প্রশাসন? মার্কিন সেনাবাহিনীর অপসারণের পরই প্রায় রাতারাতি আফগানিস্তানের দখল নিয়েছে তালিবান। তা নিয়ে উচ্চবাচ্য করেনি মার্কিন প্রশাসন। বরং দোষ চাপিয়েছিল ‘যুদ্ধে অক্ষম’ আফগান সেনার ঘাড়ে। মার্কিন সেনাদের ফেলে আসা বহু অত্যাধুনিক সমরাস্ত্র তালিবানদের কবজায় চলেও গিয়েছে। ইতিমধ্যে তালিবানরা আর কেবল জঙ্গিগোষ্ঠী হয়ে থাকেনি, যুদ্ধবিদ্যায় যথেষ্ট পারদর্শী হইয়েও উঠেছে। সব মলিয়ে তালিবানরা এখন যে সুশিক্ষিত সেনার থেকে কম কিছু নয়, তা বিশ্বের কাছে স্পষ্ট। মার্কিন সেনাবাহিনীর উপর হামলা স্পষ্টই প্রমাণ দিচ্ছে যে, তালিবানদের মনোভাবে কোনওরকম বদল আসেনি।\nআরও শুনুন: ছিনিয়ে নিয়ে যেতে পারে তালিবান, ভয়ে ঘরছাড়া আফগানিস্তানের Little Messi\nকিন্তু এই পরিস্থিতিতে আমেরিকা কি সরাসরি যুদ্ধের পথে যাবে? তালিবানদের দখল নেওয়ার পর থেকে এমনিতেই সারা বিশ্বে সমালোচিত বাইডেন প্রশাসন। বাইডেন সরকার এই সিদ্ধান্ত নিয়েছিল মূলত সেনাখরচ কমিয়ে দেশের অর্থনীতিকে চাঙ্গা করতে। আফগানিস্তানে শান্তি ও গণতন্ত্র প্রতিষ্ঠা তাঁদের লক্ষ্য ছিল না। আল কায়েদার হামলার বদলা নেওয়ার যে প্রয়োজন তাঁদের ছিল, তা এতদিনে ফুরিয়েছে। আফিম চাষের টাকাও সেই অর্থে জমা পড়ছিল না মার্কিন মদতপুষ্ট সরকারের কোষাগারে। ফলে খুব স্বাভাবিক ভাবেই আফগান্তিস্তান থেকে সরে গিয়েছিল মার্কিন সেনা। ধীরে ধীরে সমস্ত মার্কিন ও আতঙ্কিত আফগান নাগরিককে সরিয়ে নিয়ে যাওয়ার কাজও চলছিল। কিন্তু এই পরিস্থিতিতে জঙ্গিহামলা, আবার যুদ্ধ পরিস্থিতি উসকে দিল বলেই মনে করছে বিশেষজ্ঞ মহল।


মুক্তি পাচ্ছেন খালেদা - দৈনিক আজাদী\nদণ্ড স্থগিত, নিজের বাসায় চিকিৎসা নিতে হবে, বিদেশে যেতে পারবেন না\nবুধবার , ২৫ মার্চ, ২০২০ at ৫:০৪ পূর্বাহ্ণ\nদুর্নীতি মামলায় দণ্ডিত বিএনপি চেয়ারপারসন খালেদা জিয়ার দণ্ড স্থগিত করে তাকে শর্তসাপেক্ষে ছয় মাসের জন্য মুক্তি দেওয়ার সিদ্ধান্ত নিয়েছে সরকার। আইনমন্ত্রী আনিসুল হক গতকাল মঙ্গলবার দুপুরে এক ব্রিফিংয়ে এ সিদ্ধান্ত জানিয়ে বলেন, খালেদা জিয়ার বয়স বিবেচনায় মানবিক কারণে সরকার সদয় হয়ে দণ্ডাদেশ স্থগিত রাখার সিদ্ধান্ত নিয়েছে। শর্ত হলো, এই সময়ে খালেদা জিয়াকে ঢাকায় নিজের বাসায় থেকে চিকিৎসা নিতে হবে। তিনি বিদেশে যেতে পারবেন না। ২৫ মাস সাজা ভোগের পর এমন এক সময়ে সাবেক এই প্রধানমন্ত্রীকে মুক্তি দেওয়ার সিদ্ধান্ত হলো, যখন নভেল করোনাভাইরাসের মহামারিতে পুরো বিশ্বজুড়ে চলেছে উদ্বেগ, উৎকণ্ঠা; নানা বিধিনিষেধে বাংলাদেশও রয়েছে প্রায় অবরুদ্ধ অবস্থায়।\nএখন আইনি প্রক্রিয়াগুলো শেষ হলে মুক্তি পাবেন খালেদা জিয়া। এর মধ্যে তাঁর মুক্তির সুপারিশের ফাইলটি স্বরাষ্ট্র মন্ত্রণালয়ে পৌঁছেছে। তবে আইনি প্রক্রিয়াগুলো আজ বুধবার দুপুরের মধ্যে শেষ হতে পারে বলে জানিয়েছেন স্বরাষ্ট্র মন্ত্রণালয়ের সুরক্ষা সেবা বিভাগের সচিব মো. শহীদুজ্জামান।\nতিনি বলেন, এখন আমরা এ বিষয়ে একটি সারসংক্ষেপ তৈরি করে স্বরাষ্ট্রমন্ত্রীর কাছে উপস্থাপন করব। মন্ত্রীর অনুমোদনের পর সেই ফাইল প্রধানমন্ত্রীর কার্যালয়ে পাঠানো হবে। প্রধানমন্ত্রীর কার্যালয়ের অনুমোদনের পর তাকে মুক্তি দেওয়ার জন্য প্রয়োজনীয় ব্যবস্থা নিতে তা কারা কর্তৃপক্ষের কাছে পাঠানো হবে। এরপরই তিনি কারাগার থেকে মুক্তি পাবেন। খবর বিডিনিউজসহ বিভিন্ন সংবাদ সংস্থার।\nকারা তত্ত্বাবধানে হাসপাতালে চিকিৎসাধীন খালেদা জিয়া ‘করোনাভাইরাসের ঝুঁকিতে রয়েছেন’ বলে শঙ্কা প্রকাশ করে আগের দিনও তার মুক্তির দাবি জানিয়েছিলেন বিএনপিপন্থী আইনজীবীরা। বিএনপি চেয়ারপারসনের মুক্তির খবরে দলের মহাসচিব মির্জা ফখরুল ইসলাম আলমগীর দলীয় নেতাকর্মীদের করোনা মহামারীর মধ্যে শান্ত থাকতে বলেছেন।\nদেশের সর্বোচ্চ এই চিকিৎসাকেন্দ্রেও বিএনপি নেত্রীর সুচিকিৎসা হচ্ছে না দাবি করে গত দুই বছরে বহুবার আদালতে গেছেন তার আইনজীবীরা। কিন্তু সেসব আবেদন কখনোই আদালতের সায় পায়নি। সে কারণে বিএনপি নেতারা বলে আসছিলেন, কেবল সরকার চাইলেই এখন খালেদা জিয়ার মুক্তি সম্ভব। অন্যদিকে ক্ষমতাসীন আওয়ামী লীগ নেতারা বলছিলেন, জামিনের এখতিয়ার আদালতের হাতে, এক্ষেত্রে সরকারের করার কিছু নেই। তবে পরিবার প্যারোলে মুক্তি চাইলে সেটা সরকার বিবেচনা করতে পারে।\nএই প্রেক্ষাপটে মার্চের শুরুতে খালেদার জিয়ার সাময়িক মুক্তি চেয়ে পরিবারের পক্ষ থেকে স্বরাষ্ট্র মন্ত্রণালয়ে আবেদন করার খবর আসে। যদিও বিএনপি নেতারা বিষয়টি নিয়ে মুখ খুলতে চাইছিলেন না। তার তিন সপ্তাহ পর গতকাল সরকারের সিদ্ধান্ত জানিয়ে আইনমন্ত্রী বলেন, ফৌজদারি কার্যবিধির ৪০১ এর উপধারা ১ ধারা অনুযায়ী, খালেদা জিয়ার সাজার কার্যকারিতা স্থগিত করা হয়েছে। তাকে ছয় মাসের জন্য মুক্তি দেওয়ার সুপারিশ পাঠানো হয়েছে স্বরাষ্ট্র মন্ত্রণালয়ে। এখন স্বরাষ্ট্র মন্ত্রণালয় যখন তাকে মুক্তি দেবে, তখন থেকেই তা কার্যকর হবে।\nবাসায় রেখে চিকিৎসার শর্তের বিষয়ে আনিসুল হক বলেন, এখানে কিন্তু বলা হচ্ছে না যে হাসপাতালে গিয়ে চিকিৎসা নিতে পারবেন না। কিন্তু হাসপাতালে ভর্তির ব্যাপারে কন্ডিশনের ব্যাপারে দেখা যাবে। সেজন্য কথাটি উল্লেখ করা হয়েছে, বাসায় থেকে তিনি চিকিৎসা গ্রহণ করবেন।\nতিনি বলেন, হাসপাতালে যদি ভর্তি হতে হয়, তাহলে বাংলাদেশের সবচেয়ে মানসম্পন্ন হাসপাতাল, সেখানে তো তিনি আছেনই। হাসপাতালে তাকে ভর্তি হতে হবে কিনা সেটা অবস্থার প্রেক্ষিতে বোঝা যাবে। কিন্তু শর্ত হচ্ছে, ঢাকাস্থ নিজ বাসায় থেকে তিনি চিকিৎসা গ্রহণ করবেন। উক্ত সময়ে দেশের বাইরে গমন করতে পারবেন না। আজকের প্রেক্ষিতে কাউকে বিদেশে পাঠানো মানে তাকে সুইসাইড করতে বলা।\nসরকারকে ধন্যবাদ জানিয়েছেন খালেদার বোন\nখালেদা জিয়াকে মুক্তি দেওয়ার সিদ্ধান্তে সরকারকে ধন্যবাদ জানিয়েছেন তার বোন সেলিমা ইসলাম। গতকাল তাৎক্ষণিক প্রতিক্রিয়ায় সাংবাদিকদের তিনি এ কথা বলেন। তিনি জানান, এখনো সরকারের পক্ষ থেকে আনুষ্ঠানিকভাবে কিছু জানানো হয়নি। তবে, গণমাধ্যমে প্রকাশিত খবরে তারা নিশ্চিত হয়েছেন। আর কারাগার থেকে খালেদা জিয়ার মুক্তির বিষয়ে সংশ্লিষ্টদের যোগাযোগ করে পরবর্তী ব্যবস্থা নেওয়া হবে।\nপূর্ববর্তী নিবন্ধজাতির উদ্দেশে আজ প্রধানমন্ত্রীর ভাষণ\nপরবর্তী নিবন্ধবান্দরবানের তিন উপজেলা লকডাউন\nসংকট মোকাবেলায় সরকার ও গণমাধ্যম ঐক্যবদ্ধভাবে কাজ করবে\n২শ বিশেষজ্ঞ নিয়ে টেলিমেডিসিন সেবা চালুর উদ্যোগ\n৮১১ মে. টন পেঁয়াজ ও আদা আমদানি


মেঘনা ব্যাংক ভিসা গোল্ড ক্রেডিট কার্ড | ব্যাংকিং নিউজ\nহোম বিকল্প ব্যাংকিং ক্রেডিট কার্ড মেঘনা ব্যাংক ভিসা গোল্ড ক্রেডিট কার্ড\nমেঘনা ব্যাংক ভিসা গোল্ড ক্রেডিট কার্ড\nমেঘনা ব্যাংকের ক্রেডিট কার্ড মানেই স্বাচ্ছন্দ্য আর সুবিধা। নাগরিক ব্যাস্ততার মাঝে যখন যতটুকু প্রয়ােজন, কিনে ফেলুন ঝুট-ঝামেলা ছাড়াই। মেঘনা ব্যাংকের ক্রেডিট কার্ড মানেই একসাথে স্বপ্ন পূরণ সবার। নিশ্চিন্তে স্বাচ্ছন্দ্যে কিনে ফেলুন আপনার শখের ওভেন, ফ্রিজ, ওয়াশিং মেশিন বা যা খুশি আমাদের অসংখ্য মার্চেন্ট আউটলেট থেকে!\nমেঘনা ব্যাংক ভিসা গোল্ড ক্রেডিট কার্ড- এ রয়েছে EMI সুবিধা। আজই অ্যাপ্লাই করুন আপনার নিকটবর্তী মেঘনা ব্যাংকের শাখা থেকে আপনার ভিসা গোল্ড ক্রেডিট কার্ডের জন্য। আর নিয়ে নিন আপনার ভিসা গোল্ড ক্রেডিট কার্ড।\nমেঘনা ব্যাংক ভিসা গোল্ড ক্রেডিট কার্ড এর বৈশিষ্ট্য\n✓ কার্ডের সীমা ১.০ লক্ষ থেকে ৫.০ লক্ষ টাকা।\n✓ ইএমভি চিপ ভিত্তিক ভিসা প্ল্যাটিনাম ক্রেডিট কার্ড।\n✓ দ্বিতীয় বছর থেকে ১০০% বার্ষিক ফি ছাড় (১৫টি সফল পিওএস লেনদেন করলে)।\n✓ কার্ডধারকের জন্য বলাকা লাউঞ্জে বিনামূল্যে অ্যাক্সেস সুবিধা।\n✓ হযরত শাহজালাল আন্তর্জাতিক বিমানবন্দরে গ্রেট সার্ভিস সুবিধা।\n✓ বিভিন্ন আউটলেট-এ ছাড়।\n✓ ফ্রি সাপ্লিমেন্টারি কার্ড সুবিধা।\nমেঘনা ব্যাংক ভিসা গোল্ড ক্রেডিট কার্ড এর সুবিধা\n✓ পিওএস এবং চেক ট্রান্সেকশনের জন্য সর্বাধিক ৪৫ দিনের সুদমুক্ত সময়কাল সুবিধা;\n✓ সাপ্লিমেন্টারি কার্ড ফ্রি;\n✓ ই-কমার্স লেনদেন সুবিধা;\n✓ বিভিন্ন মার্চেন্ট আউটলেটগুলোতে ছাড় সুবিধা;\n✓ ইজি বাই সুবিধা (কিস্তিতে ০% সুদ);\n✓ ইন্টারনেট ব্যাংকিং সুবিধা;\n✓ ই-স্টেটমেন্ট সুবিধা;\n✓ ফ্রি ট্রানজেকশন এলার্ট সুবিধা;\n✓ ডাবল ক্রেডিট শিল্ড সুবিধা;\n✓ স্মার্ট পে সুবিধা;\n✓ ডেটা সুরক্ষা নিশ্চিত করতে চিপ ভিত্তিক কার্ড;\n✓ কার্ড চেক সুবিধা ইত্যাদি।\nমেঘনা ব্যাংক ক্রেডিট কার্ড কীভাবে পাবেন?\n✓ আপনার নিকটতম মেঘনা ব্যাংক শাখায় যোগাযোগ করুন।\n✓ ব্যাংক কর্মীর সাহায্য নিয়ে আবেদন ফর্ম পূরণ করুন।\n✓ প্রয়োজনীয় কাগজপত্র:\n– দুই কপি পাসপোর্ট সাইজের ছবি।\n– টিআইএন সার্টিফিকেট (দুই বছরের বেশি নয়)।\n– জাতীয় পরিচয়পত্র/ বৈধ পাসপোর্টের ফটোকপি।\n– অফিস আইডি/ বিজনেস কার্ডের কপি।\n– বেতনভোগী ব্যক্তির জন্য স্যালারি সার্টিফিকেট বা লেটার অব ইন্ট্রডাকশন (এলওআই)/ পে স্লিপ।\n– বেতনভোগী ব্যক্তির জন্য বিগত ৬ (ছয়) মাসের ব্যাংক স্টেটমেন্ট।\n– ব্যবসায়িক ব্যক্তির জন্য ব্যবসায় অ্যাকাউন্টের বিবরণী/ কোম্পানির সর্বশেষ ১ বছরের ব্যাংক স্টেটমেন্ট।\n– ব্যবসায়িক ব্যক্তির জন্য বিগত দুই বছরের বৈধ ট্রেড লাইসেন্সের ফটোকপি।\n– নিজস্ব বাড়ি প্রমাণের জন্য ডকুমেন্ট (যদি থাকে)।\n✓ এছাড়াও আপনাকে মেঘনা ব্যাংকের ক্রেডিট কার্ডের যোগ্যতা এবং শর্তগুলোর মানদণ্ড পূরণ করতে হবে।\n✓ আপনি যে শাখায় কার্ডের জন্য আবেদন করেছিলেন সেখান থেকে আপনার ক্রেডিট কার্ড সংগ্রহ করুন/ আপনার আবেদনে উল্লেখিত ঠিকানায় খোঁজ করুন।\nক্রেডিট কার্ডটি কীভাবে সক্রিয় করবেন?\n✓ আপনার ক্রেডিট কার্ড বিতরণ করার সময় আপনাকে পাঠানো ‘একনলেজমেন্ট স্লিপ’ পূরণ করুন এবং স্বাক্ষর করুন।\n✓ আপনার স্বাক্ষরের সাথে ‘ক্রেডিট কার্ড অ্যাপ্লিকেশন ফর্ম’ এ দেয়া আপনার স্বাক্ষরের সাথে মিলতে হবে।\n✓ আপনার নিকটতম মেঘনা ব্যাংক শাখায় ‘একনলেজমেন্ট স্লিপ’ জমা দিন বা কার্ড বিভাগে কুরিয়ার করুন।\n✓ আপনি পূরণ করা ‘একনলেজমেন্ট স্লিপ’ এর স্ক্যানকৃত কপি cardsinfo@meghnabank.com.bd এই ই-মেইলেও পাঠাতে পারেন।\n✓ আপনার কার্ড অ্যাক্টিভেশন অনুরোধ পাওয়ার পরে ব্যাংক আপনার স্বাক্ষর যাচাই করবে। কার্ড বিভাগ কার্ডটি সক্রিয় করবে এবং এসএমএসের মাধ্যমে আপনাকে অবহিত করবে।\n✓ আপনার কার্ডটি সক্রিয় হওয়ার পরে আপনার ৪ (চার) ডিজিটের পিন ব্যবহার করুন যা ক্রেডিট কার্ড লেনদেনের জন্য বাধ্যতামূলক।\nক্রেডিট কার্ডে ফরেন কারেন্সি কীভাবে সক্রিয় করবেন?\n✓ আপনাকে আপনার পাসপোর্টটি আপনার নিকটতম মেঘনা ব্যাংক শাখা বা কার্ড বিভাগ থেকে অনুমোদন করে নিতে হবে।\n✓ এক ক্যালেন্ডার বছরে সার্ক এবং নন-সার্ক উভয় দেশের জন্য একক কার্ডধারীর জন্য সর্বাধিক অনুমোদিত সীমা ১২,০০০ মার্কিন ডলার।\n✓ আপনি যদি আপনার ক্রেডিট কার্ডে ফরেন কারেন্সি কেবল আপনার ভ্রমণের সময়কালে খুলতে চান তাহলে ব্যাংককে আপনার ভ্রমণ পরিকল্পনা (দেশ, প্রস্থানের তারিখ এবং আগমনের তারিখ) জানান।\nকীভাবে ই-কমার্স লেনদেন করবেন?\n✓ বিদেশে অধ্যয়নের জন্য আবেদন, নিবন্ধন এবং ভর্তি ফি প্রদান।\n✓ পরীক্ষার ফি প্রদান (TOEFL, SAT, GRE, IELTS এবং অন্যান্য পেশাদার পরীক্ষা)।\n✓ বিদেশী পেশাদার ও বৈজ্ঞানিক প্রতিষ্ঠানের জন্য সদস্যপদ ফি এবং সম্মেলন ফি।\n✓ বিভিন্ন প্রোগ্রামের জন্য অনলাইন প্রশিক্ষণ ফি (৩০০ ডলার বা এক ক্যালেন্ডার বছরের সমতুল্য)।\n✓ অনলাইন কেনাকাটা (বার্ষিক ১০০০ ডলার তবে একক লেনদেন সীমা সর্বাধিক ৩০০ ডলার)।\n✓ ভিসা প্রসেসিং ফি এবং অনলাইন হোটেল বুকিং পেমেন্ট।\nফি এবং চার্জ\n✓ কোন লুকায়িত চার্জ নেই।\n✓ আপডেট ফি ও চার্জ জানতে আপনার নিকটতম মেঘনা ব্যাংক শাখায় যোগাযোগ করুন অথবা কল সেন্টারে কল করুন অথবা ক্লিক করুন এখানে।\n✓ মেঘনা ব্যাংকের সকল ফি এবং চার্জ এর তালিকা দেখতে ক্লিক করুন এখানে।\nমেঘনা ব্যাংক ক্রেডিট কার্ডের টার্মস এন্ড কন্ডিশন দেখতে ক্লিক করুন এখানে।\n✓ মেঘনা ব্যাংকের ই-স্টেটমেন্ট এর মাধ্যমে ২৪/৭ অ্যাক্সেসযোগ্য মাসিক ই-স্টেটমেন্ট দিয়ে আপনার অর্থকে ট্র্যাক করুন।\n✓ ইন্টারনেট ব্যাংকিং ওয়েব অ্যাপ্লিকেশন বা ইন্টারনেট ব্যাংকিং মোবাইল অ্যাপ, এটিএম বুথ, রাউটিং নম্বর এবং শাখা লোকেশন-এর মাধ্যমে আপনার মেঘনা ব্যাংকের অ্যাকাউন্ট অ্যাক্সেস এবং পরিচালনা করুন।\nমেঘনা ব্যাংক লিমিটেড, হেড অফিস: সুবাস্তু ইমাম স্কয়ার (লেভেল- ০৩ এবং লেভেল- ০৬), ৬৫ গুলশান এভিনিউ, গুলশান- ০১ ঢাকা-১২১২, বাংলাদেশ অথবা ব্যাংকের যেকোন শাখা/ এজেন্ট ব্যাংকিং আউটলেট/ উপশাখায় যোগাযোগ করুন\n✆ কল সেন্টার: +৮৮০১৭৭৭৭৯৭৭৭৭ (দেশ ও বিদেশ)\nপিএবিএক্স: +(৮৮০ ২) ২২২২৯১৩৫২, ২২২২৯৭৩২৯, ২২২২৬১৩০২\nফ্যাক্স: +(৮৮০ ২) ২২২২৮৭১২৮\nসুইফট কোড: MGBLBDDH\nপূর্ববর্তী লেখাএনআরবিসি ব্যাংকের সাড়ে ১২% লভ্যাংশ অনুমোদন\nপরবর্তী লেখাপরিচালক পদ হারালেন রিক হক সিকদার\nজনপ্রিয় কন্টাক্টলেস ক্রেডিট কার্ড\n‘এনএফসি’ প্রযুক্তির ক্রেডিট কার্ড\nমেঘনা ব্যাংক লিমিটেড ক্রেডিট কার্ড\nমেঘনা ব্যাংক লিমিটেড এর লোনসমূহ\nঢাকা ব্যাংক ক্রেডিট কার্ড\nব্যাংকিং নিউজ - March 25, 2019 0\nক্রেডিট কার্ড ঠিক আছে কিনা যেভাবে বুঝবেন\nব্যাংকিং নিউজ - February 22, 2019 0\nডিবিবিএল ভিসা গোল্ড ইন্টারন্যাশনাল ক্রেডিট কার্ড\nব্যাংকিং নিউজ - May 6, 2019 0


রাজধানীসহ সারাদেশে ছড়িয়ে পড়তে শুরু করেছে ডেঙ্গু। গত ২৪ ঘণ্টায় রাজধানী ঢাকা ও ঢাকার বাইরের সরকারি ও বেসরকারি হাসপাতালে ডেঙ্গুতে আক্রান্ত হয়ে ১৭২ জন রোগী ভর্তি হয়েছেন। এ হিসাবে প্রতি ঘণ্টায় গড়ে ৭ জনেরও বেশি রোগী হাসপাতালে ভর্তি হচ্ছেন।\nস্বাস্থ্য বিশেষজ্ঞরা বলছেন, এতদিন শুধুমাত্র রাজধানীতে ডেঙ্গু আক্রান্ত রোগী পাওয়া গেলেও এখন ঢাকা বিভাগের অন্যান্য জেলা ও চট্টগ্রাম জেলাতেও ডেঙ্গু আক্রান্তরা হাসপাতালে ভর্তি হচ্ছেন।\nঢাকার বাইরে আক্রান্তের সংখ্যা এখনো নামমাত্র হলেও যেকোনো সময় আক্রান্তের সংখ্যা বাড়তে পারে বলে আশঙ্কা প্রকাশ করেছেন তারা।\nবিশেষজ্ঞরা বলছেন, চলতি মৌসুমে ডেঙ্গুর ধরন পাল্টে গেছে। আগে কয়েকদিন জ্বরে ভোগার পর গায়ে র‌েশ ওঠা, চোখ লাল হওয়া ও রক্তে প্লাটিলেটের পরিমাণ কমে যেত। কিন্তু এখন প্রথমদিন থেকেই রক্তে প্লাটিলেটের পরিমাণ কমতে থাকে। ডেঙ্গুতে আক্রান্ত হওয়ার কারণে রোগীর হার্ট অ্যাটাক ও কিডনি বিকলের মতো ঘটনাও ঘটছে।\nউদাহরণস্বরূপ তারা সম্প্রতি ডেঙ্গুতে আক্রান্ত হয়ে পপুলার ও স্কয়ার হাসপাতালের আইসিইউতে চিকিৎসাধীন নারী চিকিৎসক ডা. নিগার নাহিদের একাধিকবার হার্ট অ্যাটাকে আক্রান্ত হয়ে মারা যাওয়ার কথা উল্লেখ করেন।\nস্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদ কারো জ্বর হলে বাসায় না রেখে দ্রুত চিকিৎসকের শরণাপন্ন হওয়ার পরামর্শ দিয়েছেন।\nতিনি ডেঙ্গু প্রতিরোধে চিকিৎসকদের জন্য নতুন করে চিকিৎসা গাইডলাইন তৈরি করেছেন। ডেঙ্গু রোগীর ক্ষেত্রে কোন ওষুধ ব্যবহার করতে হবে, কী ধরনের চিকিৎসা দিতে হবে আর কী কী ওষুধ বর্জন করতে হবে সে সম্পর্কে গাইডলাইনে সুস্পষ্ট নির্দেশনা দেয়া আছে বলে জানান তিনি।\nস্বাস্থ্য অধিদপ্তরের হেলথ ইমার্জেন্সি অপারেশন্স সেন্টার ও কন্ট্রোল রুমের সহকারী পরিচালক ডা. আয়েশা আক্তার জানান, চলতি বছরের ১ জানুয়ারি থেকে ১০জুলাই পর্যন্ত ৩ হাজার ৪ 'শ ৫৮ জন ডেঙ্গুতে আক্রান্ত হয়েছেন। তাদের মধ্যে জানুয়ারিতে ৩৮ জন, ফেব্রুয়ারিতে ১৮, মার্চে ১৭, এপ্রিলে ৫৮, মে মাসে ১ 'শ ৯৩, জুনে ১ হাজার ৭ 'শ ৫০ এবং ১০ জুলাই পর্যন্ত ১ হাজার ৩ 'শ ৮৪ জন ডেঙ্গু আক্রান্ত হয়েছেন।\nআক্রান্তদের মধ্যে এপ্রিলে ২ জন ও জুলাইয়ে ১ জনসহ মোট ৩ জনের মৃত্যু হয়। বর্তমানে হাসপাতালে ভর্তি হয়ে চিকিৎসা গ্রহণ করছে এমন রোগীর সংখ্যা ৬ ৮৯ জন।\nস্বাস্থ্য অধিদপ্তর সূত্রে জানা গেছে, গত ২৪ ঘণ্টায় ডেঙ্গু জ্বরে আক্রান্ত হয়ে হাসপাতালে ভর্তি রোগীর সংখ্যা ১৭২ জন। ভর্তি মোট রোগীর মধ্যে ঢাকা মেডিকেল কলেজ হাসপাতালে ১৩ জন, মিটফোর্ডে ১৬, শিশু হাসপাতালে ৫, শহীদ সোহরাওয়ার্দী হাসপাতালে ১৫, হলি ফ্যামিলিতে ১১, বারডেম ৪, মুগদা সরকারি হাসপাতালে ৩, বিজিবি হাসপাতাল ৬ ও অন্যান্য বেসরকারি হাসপাতালে ভর্তি হয়েছেন ৯৬ জন। এর মধ্যে ঢাকা বিভাগে ৩ জন ও চট্টগ্রাম বিভাগে ১ জন ভর্তি হয়েছে।


পুরুষত্ব যদি দোষী না হয়- তাহলে নরম মাংস কি দ্বায়ী? |\nজানুন আপনার মতামত বাংলায়।\nপুরুষত্ব যদি দোষী না হয়- তাহলে নরম মাংস কি দ্বায়ী?\nজিজ্ঞাসা কর্তৃক প্রকাশিত জুন 29, 2019 জুন 29, 2019 তারিখে\nপুরুষত্ব যদি দোষী না হয়: – সবার উর্ধ্বে আমি পুরুষ। নরম মাংস আমার প্রিয় জিনিস , কথাটি বরাবরই স্বাভাবিক। তাছাড়া আমি, আমরা যারা অন্ডকোষের অধিকারী তাদেরকে মনে রাখা দরকার বীজ বপনের জন্যেই একটি উর্বর জমি প্রয়োজন যা থেকে ভালো ফসল আশা করা যায়।\nপুরুষত্ব যদি দোষী না হয়\nকথাটি হয়তো অনেকের কাছে খারাপ লাগতে পারে। খারাপ লাগাটা স্বাভাবিক। যত ভালো হোক তা সবার কাছে গ্রহণযোগ্য হবে এটা কোনো কথা নেই। ধরেন ঘুম থেকে উঠে আপনার প্রিয় পোষা পাখিটিকে দেখতে যান। দেখে মনে তেমন শান্তি পাবেন যেমন ঘুম থেকে উঠে ঘরের ঘরোনীকে দেখে পাবেন। কিন্তু দুটি আলাদা প্রাণী। তারপরও আমরা জানা অজানা সম্পর্কে জড়িয়ে যায় নিজ ইচ্ছা বা অন্যের দ্বারা প্ররোচিত হয়ে। এসব সম্পর্কের মধ্যে কিছু সম্পর্ক স্থায়ীত্ব লাভ করে আবার কিছু অকালে ভেঙে যায়। যেগুলো ভেঙে যায় তা সামান্য ভুল বুঝাবুঝিতে বা নিজেদের বয়সের দোষে বা পরস্পরকে ছাড় না দেওয়ার থেকে ইত্যাদি ইত্যাদি। তবে বৈজ্ঞানিক থিওরি থেকে বলা হয় সেক্সুয়ালীর দিক থেকে একটু বেশি তা অন্যভাবে। তারা থাকে আবেগী, কোমল মনের অধিকারী , নির্ভরশীলতা প্রিয় , বিলাসীতা প্রিয় ইত্যাদি। আর এসুযোগ গুলো পুরুষরা কাজে লাগিয়ে মেয়েদেরকে ফাঁদে পেলে বা নিজের জীবন সঙ্গী করে নেয়। আর মেয়েরা রুপকে ফুটিয়ে তুলে পুরুষকে আকর্ষণ করে ফাঁদে পেলে বা জীবন সাথী করে নেয়। কিন্তু আমার কথা এখানে না। আমার কথা হচ্ছে, সংসার জীবনে অনেকেরই সুখ জিনিসটি হারিয়ে যায় বছর ঘুরতে না ঘুরতে। বর্তমান মেয়েরা বিভিন্ন কৃত্তিমতা অনুসরণ করে যাকে রুপচর্চার আধিক্যে পড়ে। যা মোটেই ভালো না। ছেলেরাও তাদের কোনো অংশে কম না। তার জন্যেই মূলত সংসার-পতন হয়। কারণ কৃত্রিমতা দিয়ে ভালোবাসা যায় না। আমরা জেনেটিক বিষয়টি সম্পর্কে একটু আধটুকু জানি তারা অবশ্যই জেনেটিক ডিস অর্ডার সম্পর্কে একটু জানি। এ রোগটি বহনকারী ব্যক্তি অস্বাভাবিক সেক্সুয়াল ক্ষমতার অধিকারী। অর্থাৎ তারা অনেকের সাথে সেক্স করার প্রবনতা সৃষ্টিশক্তি থাকে। অর্থাৎ ঘরের বউ বা স্বামী রেখে বাহিরে চোখ দেয়। অর্থাৎ কুকুরের জেনেটিক শক্তির মতো। সেক্সুয়াল ডিসঅর্ডার সম্পর্কে হুমায়ূন আহমেদ বিশদভাবে লিখেছিলেন। গ্রামে একটি কথা আছে ,’মা দেখে মেয়ে বিয়ে করা উচিত।’ এটি আসলে শতকরা একশত ভাগ সত্যি। হাদিসে একটি বাক্য আছে ,’ তোমরা লজ্জা স্থানের হেফাজত করো তাহলে শ্রেষ্ঠত্ব অর্জন করবে।’ এর থেকে বুঝা যায় নিজের যৌবন শক্তির গুরুত্ব দিয়ে সঠিক সময়ে ব্যবহার করতে পারলে আদর্শ মানব হিসেবে শ্রেষ্ঠত্ব অর্জন করা সম্ভব।\nবর্তমান যুগ টেকনোলজির যুগ। এখানে উঠতি বয়সের ছেলে মেয়েদের চাহিদা পুরণ করতে যথেষ্ট ভুমিকা রাখছে। যেমন তাদের পড়াশোনা অগ্রগতি বাড়িয়ে দেয় তেমনি পর্নগ্রাফি তাদেরকে নিয়ে যাচ্ছে ধংসের দিকে। এর থেকে শুধু উঠতি বয়সী ছেলেমেয়েরা নয় প্রাপ্ত বয়সীরাও এর কুফল থেকে দূরে নয়। একটা গবেষণায় দেখা গেছে প্রায় ৩০% প্রাপ্ত বয়স্করা পর্ণোগ্রাফিতে আসক্ত। ১৩-১৯ বছর বয়সী ছেলেমেয়েরা বেশি আক্রান্ত হয় প্রত্যক্ষ বা পরোক্ষভাবে। এগুলো দেখে বিভিন্নভাবে শারীরিক সম্পর্কে জড়িয়ে পড়ে। যার শেষ ধংস।\nযে কথাটি বলতে চেয়েছি সেটি এখনো বলা হয়নি। পিঁপড়া যেমন মিষ্টির জন্য পাগল পুরুষরাও মেয়েদের জন্য পাগল। মিষ্টি যেমন উন্মুক্ত পাত্রে রাখলে পিঁপড়া আক্রান্ত করবে তেমনি যেকোনো পুরুষ ভোগ করতে চাইবে যদি নরম মাংসপেশি বিশিষ্ট প্রাণীটি একটু সুযোগ দেয়। এটা স্বাভাবিক। সেক্সুয়াল ডিসঅর্ডার হলে ভিন্ন কথা!\nতাই বলা চাই, কৃষকের উচিত ভালো জমি আর জমির দরকার ভালো মানের বীজ। তাহলে ভালো ফসল আশা করা যায়। না হয় জাতি অসুস্থতায় ভুগবে।\nমো: সাখাওয়াত হোসাইন সোহেল\nআরো পোস্ট দেখতে পারেন:\nপ্রাথমিক শিক্ষক প্রস্তুতি\nপ্রতি মাসের সাধারণ জ্ঞান\nযেকোনো শ্রেণির গণিত সাজেশান\nকপিরাইট পলিসি: আমাদের কিছু সংখ্যক পোস্টগুলো অনলাইনের প্লাটফর্ম থেকে সংগ্রহিত। এর মধ্যে আমাদের একটি সৎ উদ্দেশ্য আছে । তাহলো আমরা চাচ্ছি সব কিছু যে এক জায়গায় পাওয়া যায়। তাছাড়া এগুলোর মধ্যে কোনো কোন পোস্ট যদি কেউ নিজের সম্পত্তি মনে করেন তা অবশ্যই যথোপযুক্ত সাক্ষ্য প্রমাণের ভিত্তিতে আমাদের সাথে যোগাযোগ করতে হবে । ধন্যবাদ।\nপূর্ববর্তী অনুচ্ছেদ দেশদ্রোহী নাকি ধর্মান্ধতা? – কোনটির দিকে আপনি পা রেখেছেন?\nপরবর্তী অনুচ্ছেদ ফ্রিল্যান্সিং এর পরিবেশ – নতুনদের জন্য আর্শিবাদ!\nপ্রকাশিত হয়েছে এসএইচ সোহেল, ব্যক্তিত্ব\nট্যাগকৃত বিতর্কিত, লিঙ্গ বৈষম্যে, লেখক, সাহিত্য\nআমলকি ইদুল আজহা একাদশ-দ্বাদাশ একাদশ শ্রেণিতে ভর্তি করোনা করোনা ভাইরাস কলেজ কলেজ ভর্তি কারোনা ভাইরসা কোভিড-১৯ কোরবানি চাকরি-বাকরি চাকরির পরীক্ষা দাঁতের যত্ন দেশপ্রেম ধর্ম নিয়োগ বিজ্ঞপ্তি পশু জবাই পাওয়ার গ্রিড কোম্পানি প্রতিদিনের স্বাস্থ্য প্রশ্নপত্র ফলের গুরুত্ব ফ্রিল্যান্সিং বাংলাদেশ পরিসংখ্যান ব্যুরো বিতর্কিত বিসিএস বেসরকিারি চাকরি ভর্তি পরীক্ষা মুখ মুসলমানদের ধর্মীয় উৎস রসুন রোগ প্রতিরোধ রোগ মুক্তি লিঙ্গ বৈষম্যে লেখক শরীর চর্চা শিক্ষক শিক্ষক নিয়োগ শিক্ষা জীবন সমাজসেবা অধিদপ্তর সরকারি চাকরির খবর সাধারণ জ্ঞান সাহিত্য স্বাস্থ্য অধিদপ্তর স্বাস্থ্যবিধি\nকপিরাইট © 2020 . সর্বস্বত্ব সংরক্ষিত।\nFashify থিম FRT কর্তৃক


টাঙ্গাইলের ৮টি আসনে আ’লীগ প্রার্থীরা বিজয়ী\nআপডেট: ১২০৮ ঘণ্টা, ডিসেম্বর ৩১, ২০১৮\nটাঙ্গাইলের ৮টি আসনে আ’লীগ প্রার্থী বিজয়ী\nটাঙ্গাইল: একাদশ জাতীয় সংসদ নির্বাচনে টাঙ্গাইলের আটটি আসনে নৌকা প্রতীক নিয়ে আওয়ামী লীগের প্রার্থীরা বিজয়ী হয়েছেন। এরা হলেন, টাঙ্গাইল-১ (মধুপুর-ধনবাড়ী) আসনে আওয়ামী লীগের প্রেসিডিয়াম সদস্য ড. আব্দুর রাজ্জাক দুই লাখ ৮০ হাজার ৮৭ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী (ধানের শীষ) সরকার সহিদ পেয়েছেন ১৬ হাজার ৪০৬ ভোট।\nরোববার (৩০ ডিসেম্বর) ভোট গণনার পর দুই উপজেলার দুই সহকারী রিটার্নিং কর্মকর্তা ও উপজেলা নির্বাহী কর্মকর্তা রমেন্দ্র নাথ বিশ্বাস (মধুপুর) এবং আরিফা সিদ্দিকা (ধনবাড়ী) বেসরকারিভাবে এ ফলাফল ঘোষণা করেন।\n২০০১ সাল থেকে এ আসনের এমপি আব্দুর রাজ্জাক।\n২০০৮ সালের নির্বাচনে দ্বিতীয়বারের মতো জয়ী হয়ে সরকারের খাদ্য মন্ত্রণালয়সহ একাধিক মন্ত্রণালয়ের দায়িত্ব পান। ২০১৪ সালের নির্বাচনে বিনা প্রতিদ্বন্দ্বীতায় তৃতীয় মেয়াদে এমপি হয়ে অর্থমন্ত্রণালয় সংক্রান্ত সংসদীয় স্থায়ী কমিটির সভাপতির দায়িত্ব পালন করছেন। এবারের নির্বাচনে আড়াই লাখ ভোটের ব্যবধানে জয়ী হয়ে চতুর্থবারের মতো এ আসন থেকে জয়ী হলেন।\nটাঙ্গাইল-২ (গোপালপুর-ভূঞাপুর) আসনে আওয়ামী লীগের প্রার্থী তানভীর হাসান ছোট মনির নৌকা প্রতীক নিয়ে দুই লাখ ৯৬ হাজার ৪৭৭ ভোট পেয়ে বেসরকারিভাবে বিজয়ী হয়েছেন। নিকটতম প্রতিদ্বন্দ্বী বিএনপির ধানের শীষ প্রতীকের সুলতান সালাহ উদ্দিন টুকু পেয়েছেন ১১ হাজার ১৪৯ ভোট।\nভোট গণনা শেষে ভূঞাপুর উপজেলা নির্বাহী কর্মকর্তা ও সহকারী রিটার্নিং কর্মকর্তা এবং গোপালপুল উপজেলা সহকারী রিটার্নিং কর্মকর্তা বিকাশ বিশ্বাস রাতে এ ফলাফল ঘোষণা করেন।\nটাঙ্গাইল-৩ (ঘাটাইল) আসনে আওয়ামী লীগ প্রার্থী আতাউর রহমান খান (নৌকা) দুই লাখ ৩৮ হাজার ৯৫১ ভোট পেয়ে বেসরকারিভাবে বিজয়ী হয়েছেন। তার নিকটতম বিএনপির প্রার্থী (ধানের শীষ) লুৎফর রহমান খান আজাদ পেয়েছেন আট হাজার ৫৭০ ভোট।\nটাঙ্গাইল-৪ (কালিহাতী) আসনে আওয়ামী লীগের হাসান ইমাম খান সোহেল হাজারী (নৌকা) দুই লাখ ২৪ হাজার ১২ ভোট পেয়ে বেসরকারিভাবে বিজয়ী হয়েছেন। তার নিকটতম প্রতিদ্বন্দ্বী ঐক্যফ্রন্ট-কৃষক শ্রমিক জনতালীগের প্রার্থী (ধানের শীষ) ইঞ্জিনিয়ার লিয়াকত আলী পেয়েছেন ৩৪ হাজার ৩৮৮ ভোট।\nটাঙ্গাইল-৫ (সদর) আসনে আওয়ামী লীগের ছানোয়ার হোসেন (নৌকা) এক লাখ ৬১ হাজার ৮০০ ভোট পেয়ে বেসরকারিভাবে বিজয়ী হয়েছেন। তার নিকটতম প্রতিদ্বন্দ্বী বিএনপির প্রার্থী (ধানের শীষ) মেজর জেনারেল (অব.) মাহমুদুল হাসান পেয়েছেন ৭৮ হাজার ৩৫৮ ভোট।\nটাঙ্গাইল-৬ (নাগরপুর-দেলদুয়ার) আসনে আওয়ামী লীগের আহসানুল ইসলাম টিটু (নৌকা) দুই লাখ ৮৫ হাজার ৩০৫ ভোট পেয়ে বেসরকারিভাবে বিজয়ী হয়েছেন। তার নিকটতম প্রতিদ্বন্দ্বী বিএনপির প্রার্থী (ধানের শীষ) অ্যাডভোকেট গৌতম চক্রবর্তী পেয়েছেন ৪০ হাজার ৩২৪ ভোট।\nটাঙ্গাইল-৭ (মির্জাপুর) আসনে আওয়ামী লীগের একাব্বর হোসেন (নৌকা) এক লাখ ৬১ হাজার ৫১৭ ভোট পেয়ে বেসরকারিভাবে বিজয়ী হয়েছেন। তার নিকটতম প্রতিদ্বন্দ্বী বিএনপি প্রার্থী আবুল কালাম আজাদ সিদ্দিকী (ধানের শীষ) পেয়েছেন ৮৪ হাজার ১৫৪ ভোট।\nভোট গণনা শেষে উপজেলা নির্বাহী কর্মকর্তা ও সহকারী রিটার্নিং কর্মকর্তা আব্দুল মালেক রাতে এ ফলাফল ঘোষণা করেন।\nটাঙ্গাইল-৮ (সখীপুর-বাসাইল) আসনে বিপুল ভোটের ব্যবধানে আওয়ামী লীগ প্রার্থী জেলা আওয়ামী লীগের সাধারণ সম্পাদক অ্যাডভোকেট জোয়াহেরুল ইসলাম ভিপি জোয়াহের নৌকা প্রতীক নিয়ে দুই লাখ সাত হাজার ৬৭৯ ভোট পেয়ে বেসরকারিভাবে বিজয়ী হয়েছেন। তার নিকটতম প্রতিদ্বন্দ্বী ঐক্যফ্রন্টের প্রার্থী কৃষক শ্রমিক জনতা লীগের সভাপতি বঙ্গবীর কাদের সিদ্দিকী বীরউত্তমের মেয়ে কুঁড়ি সিদ্দিকী পেয়েছেন ৭১ হাজার ১৪৪ ভোট। রাতে সখীপুর উপজেলা নির্বাহী কর্মকর্তা ও সহকারী রিটার্নিং কর্মকর্তা আমিনুর রহমান এ ফলাফল ঘোষণা করেন।\nবাংলাদেশ সময়: ০৭০০ ঘণ্টা, ডিসেম্বর ৩১, ২০১৮


আসতে না পারলেও মনটা পড়ে থাকে বইমেলায়: প্রধানমন্ত্রী\nএক্সক্লুসিভ, দেশ, পাঠকের কথা\nশুক্রবার (১ ফেব্রুয়ারি) বিকালে বাংলা একাডেমি চত্বরে ‘অমর একুশে গ্রন্থমেলা-২০১৯’-এর উদ্বোধন করেন প্রাধানমন্ত্রী শেখ হাসিনা।\nপ্রধানমন্ত্রী বলেন, ‘বইমেলা হচ্ছে বাঙালির প্রাণের মেলা। এখন বলতে গেলে এক ধরনের বন্দি জীবনই যাপন করতে হয়, সেই আসার সুযোগ হয় না। আসতে গেলে অন্যের অসুবিধা হয়। এই অন্যের অসুবিধা নিরাপত্তার কারণে মানুষের যে অসুবিধাগুলো হবে, সেটা বিবেচনা করে আর আসার ইচ্ছাটাও হয় না। আমার জন্য অন্যেরা কষ্ট পাবে। কিন্তু সবসময় সত্যি কথা বলতে কী, মনটা পড়ে থাকে-এই বইমেলায়।’ অমর একুশে গ্রন্থমেলার স্মৃতিচারণ করে প্রধানমন্ত্রী শেখ হাসিনা বলেছেন, ‘আগে যখন ক্ষমতায় ছিলাম না, তখন বইমেলায় এসে অনবরত ঘুরে বেড়াতাম। সত্যি কথা বলতে গেলে মনটা পড়ে থাকে বইমেলায়।’\nপ্রধানমন্ত্রী শেখ হাসিনা বলেছেন, শিক্ষাগ্রহণ করে একটি জাতি আরও উন্নত হতে পারে। দারিদ্র-ক্ষুধামুক্ত হতে পারে, সেই লক্ষ্য নিয়েই আমরা এই পদক্ষেপ নিয়েছি। তাই বইয়ের চাহিদা কিন্তু কখনো শেষ হবে না। এটা আমি বলতে পারি।\nবিজয়: ১৯৫২ থেকে ১৯৭১ নবপর্যায়’ শীর্ষক প্রতিপাদ্য নিয়ে আজ থেকে দ্বার খুলল অমর একুশে গ্রন্থমেলার। প্রধানমন্ত্রী হিসাবে এই পর্যন্ত ১৬ বার অমর একুশে বইমেলা উদ্বোধন করলেন সরকার প্রধান বঙ্গবন্ধু কন্যা। লেখক-প্রকাশক-পাঠক আর সাহিত্যপ্রেমীদের দীর্ঘ এক বছরের সকল অপেক্ষার পালা শেষ করে আজ থেকে বাংলা একাডেমি ও সোহরাওয়ার্দী উদ্যানে মাসব্যাপী চলবে অমর একুশে গ্রন্থমেলা।\nপ্রধানমন্ত্রী বলেন, ‘এটুকু বলতে চাই একুশে ফেব্রুয়ারি আজ আন্তর্জাতিক মাতৃভাষা দিবস হিসাবে স্বীকৃতি পেয়েছে। যখন আওয়ামী লীগ সরকারে ছিল, তখন এই আন্তর্জাতিক মাতৃভাষা দিবস হিসাবে ইউনেস্কো ঘোষণা দেয় এবং এটা আমরা অর্জন করি।’\nবাঙালির ইতিহাস হচ্ছে ত্যাগের ইতিহাস। আর সেই ত্যাগের মধ্য দিয়ে আমাদের অর্জন। বাংলা একাডেমী এবার একুশে মাসব্যাপী বইমেলা উপলক্ষে সেমিনারের আয়োজন করেছে এ জন্য আন্তরিক ধন্যবাদ জানান তিনি।\nপ্রধানমন্ত্রী বলেন, ‘আপনারা জানেন যে জাতির পিতা, স্বাধীনতার পর প্রথম যে ভাষণ দিয়েছিলেন বাংলা ভাষায়।’ আমিও সরকার গঠন করার পর থেকে যত বার জাতিসংঘে ভাষণ দিয়েছি, বাংলা ভাষাই ভাষণ দিয়েছি বলেও জানান শেখ হাসিনা।\nআমরা আমাদের শিক্ষাকে সব থেকে গুরুত্ব দেই এবং বছরের ১ম দিন সকল ছাত্রছাত্রীদের হাতে প্রাইমারি থেকে মাধ্যমিক পর্যন্ত সকলের হাতে বিনামূল্যে পাঠ্যপুস্তক তুলে দেই। যাতে তারা লেখাপড়ায় আরও উৎসাহিত হয় এবং বৃত্তি-উপবৃত্তিও দিয়ে থাকি উচ্চশিক্ষা পর্যন্ত বলেও জানান তিনি।\n‘কাজেই শিক্ষাগ্রহণ করে একটি জাতি আরও উন্নত হতে পারে। দারিদ্র-ক্ষুধামুক্ত হতে পারে, সেই লক্ষ্য নিয়েই আমরা এ পদক্ষেপ নিয়েছি। এরইমধ্যে জাতির পিতা বঙ্গবন্ধু শেখ মুজিবের অসমাপ্ত আত্মজীবনী পৃথিবীর ১২টি ভাষায় অনুবাদ করা হয়েছে। এটা অনেকে স্বপ্রণোদিত হয়েও কিন্তু অনুবাদ করে দিয়েছেন। এই অনুবাদও আমাদের একান্তভাবে প্রয়োজন এবং বাংলা একাডেমি সেটা করে থাকে। কারণ বিশ্বসাহিত্যকে জানার জন্য অনুবাদ একান্তভাবে প্রয়োজন এবং আমাদের সাহিত্য বিভিন্ন ভাষায় জানা, এটাও প্রয়োজন।\nসেই দিক থেকে বাংলা একাডেমি এই অনুবাদ কাজগুলো করছে তার জন্য ধন্যবাদ জানান প্রধানমন্ত্রী।\nশেখ হাসিনা আরও বলেন, ‘বর্তমান যুগ ডিজিটাল যুগ। এটা ঠিক যে, এখন ছেলেমেয়েরা হাতের মধ্যে একটা …। এখন মোবাইল ফোনেই সব পাওয়া যায়। আবার কেউ ছোট ছোট ডিভাইস ব্যবহার করেন…এই হাতে একটা যন্ত্র নিয়ে পড়ার সত্যি কথা বলতে কি? আমাদের ছেলেমেয়েরা পড়ে দেখি আমি, ওটা পড়ে কিন্তু শান্তিটা পাওয়া যায় না। বইয়ের পাতা উল্টিয়ে উল্টিয়ে পড়ার মধ্যে যে একটা আনন্দ সেই আনন্দটা সব সময় আমরা পেতে চাই।’\n‘তাই বইয়ের চাহিদা কিন্তু কখনো শেষ হবে না। এটা আমি বলতে পারি। যতই আমরা যান্ত্রিক ভাবে ব্যবহার করি না কেন কিন্ত ওই যে বইয়ের মলাট, একটা বই বুই শেলফে রাখা, এবং সেটা পড়ার মাঝে আলাদা একটা আনন্দ আছে’ বলেন শেখ হাসিনা।\nপ্রধানমন্ত্রী বলেন, ‘তারপরও আমি বলব, অনলাইনে থাকলে সারাবিশ্বের কাছে এবং সকলের কাছে খুব দ্রুত পৌঁছানো যায়। কাজেই ডিজিটাল লাইব্রেরি হওয়া এটাও একান্তভাবে প্রয়োজন। সেটা জরুরি বলে আমি মনে করি।’\n‘আমরা জাতির পিতার জন্মশতবার্ষিকী উদযাপন করব। স্বাধীনতার সুবর্ণজয়ন্তী উদযাপন করব। বাংলাদেশ স্বাধীন দেশ। সেই লক্ষ্য মাথায় রেখেই আমাদের যে ভাষা আন্দোলনের সময় সেটাও জন্য আমাদের জন্য একান্তভাবে গুরুত্বপূর্ণ। কাজেই এই স্বাধীনতার সুবর্ণজয়ন্তী পালনের মধ্য দিয়ে এবং জাতির পিতার জন্মশতবার্ষিকী পালনের মধ্য দিয়ে আমরা আমাদের ইতিহাসকে আরও স্বচ্ছভাবে দেশের মানুষের কাছে এবং প্রজন্মের পর প্রজন্মের কাছে তুলে ধরতে পারব বলে বিশ্বাস করি’ তিনি বলেন।\nশেখ হাসিনা আরও বলেন, ‘আমরা দেশকে আজকে অনেক দূর এগিয়ে নিয়ে গেছি। এখন আমরা উন্নয়নশীল দেশ আর্থ-সামাজিকভাবে বাংলাদেশ আরও উন্নত সমৃদ্ধশালী হোক, সেটাই আমরা কামনা করি। বাংলাদেশ বিশ্বে মাথা উঁচু করে চলবে, বাঙালি জাতি সারাবিশ্বে মাথা উঁচু করে চলবে, বাংলাদেশ হবে ক্ষুধামুক্ত দারিদ্রমুক্ত। বাংলাদেশ অসাম্প্রদায়িক চেতনায় গড়ে উঠবে এই বাংলাদেশ; যেখানে জঙ্গিবাদ দুর্নীতি বা মাদক কোনো কিছুর স্থান থাকবে না। বাংলাদেশ হবে দক্ষিণ এশিয়ায় সবথেকে উন্নত সমৃদ্ধ শান্তিপ্রিয় একটি দেশ। যা জাতির পিতা চেয়েছিলেন। কাজেই জাতির পিতার স্বপ্নের সোনার বাংলাদেশ ইনশাল্লাহ আমরা গড়ে তুলবো, সেটাই আমরা দৃঢ়ভাবে বিশ্বাস করি।’\nউদ্বোধনী স্মারকে স্বাক্ষর করে সবাইকে আন্তরিক ধন্যবাদ জানিয়ে মাসব্যাপী অমর একুশে গ্রন্থমেলা ২০১৯’র শুভ উদ্বোধন ঘোষণা করেন প্রধানমন্ত্রী।\nএর আগে ২০১৮ সালের বাংলা একাডেমি সাহিত্য পুরস্কার বিজয়ীদের হাতে পুরস্কার তুলে দেন প্রধানমন্ত্রী। পুরস্কারপ্রাপ্তরা হলে কবিতায় কাজী রোজি, কথাসাহিত্যে মোহিত কামাল, প্রবন্ধে সৈয়দ মোহাম্মদ শাহেদ ও মুক্তিযুদ্ধ গবেষণায় আফসান চৌধুরী।\nসেই সঙ্গে হাক্কানী পাবলিশার্স প্রকাশিত ‘সিক্রেট ডকুমেন্টস্ অব ইন্টেলিজেন্স ব্রাঞ্চ অন ফাদার অব দ্য নেশন বঙ্গবন্ধু শেখ মুজিবুর রহমান-ভলিউম-২, (১৯৫১-১৯৫২) এর মোড়ক উন্মোচন করেন শেখ হাসিনা। এছাড়াও উদ্বোধনী অনুষ্ঠানে প্রধানমন্ত্রীর হাতে তুলে দেওয়া হয় বাংলা একাডেমি প্রকাশিত মোহসেন আল-আরিশি রচিত বইয়ের অনুবাদ ‘শেখ হাসিনা : যে রূপকথা শুধু রূপকথা নয়’ বইটি।\nউদ্বোধনী অনুষ্ঠানে সভাপতিত্ব করেন বাংলা একাডেমীর সভাপতি জাতীয় অধ্যাপক আনিসুজ্জামান। বিশেষ অতিথি হিসেবে বক্তব্য রাখেন সংস্কৃতি প্রতিমন্ত্রী কে এম খালিদ, শুভেচ্ছা বক্তব্য রাখেন পশ্চিমবঙ্গের প্রখ্যাত কবি শঙ্খ ঘোষ এবং মিশরের লেখক, গবেষক ও সাংবাদিক মোহসেন আল-আরিশি, জ্ঞান ও সৃজনশীল প্রকাশনীর সভাপতি ফরিদ আহমেদ, সংস্কৃতি মন্ত্রণালয়ের ভারপ্রাপ্ত সচিব ড. আবু হেনা মোস্তফা কামাল, স্বাগত বক্তব্য রাখেন বাংলা একাডেমির মহাপরিচালক হাবিবুল্লাহ সিরাজী। অনুষ্ঠানটি পরিচালনা করেন বিশিষ্ট সংস্কৃতিকর্মী রামেন্দু মজুমদার।\nঅনুষ্ঠানে সুরের ধারার শিল্পীরা শুরুতে জাতীয় সংগীত পরিবেশন করেন। এরপর পবিত্র ধর্মীয় গ্রন্থ পাঠের পর পুনরায় সুরের ধারায় শিল্পীরা সূচনা সংগীত ‘আমার ভাইয়ের রক্তে রাঙানো একুশে ফেব্রুয়ারি, আমি কি ভুলিতে পারি’ সমবেত কণ্ঠে পরিবেশন করেন। এরপর ভাষা শহীদদের স্মরণে দা এক মিনিট নীরবতা পালন করা হয়। এরপর অনুষ্ঠানে আমন্ত্রিত অতিথিরা পর্যায়ক্রমে বক্তব্য দেন।


দর্শন কোষ – Page 19 – শিবির অনলাইন লাইব্রেরি\nSlave Owing System : দাস ব্যবস্থা\nদাস ব্যবস্থা-অর্থাৎ যে ব্যবস্থায় অধিক সংখ্যক মানুষ দাস এবং অল্পসংখ্যক মানুষ দাসের মালিক বা প্রভু। দাস ব্যবস্থা মানুষের সমাজের ইতিহাসে প্রথম শ্রেণীবিভক্ত সমাজ। আদিম সাম্যবাদী সমাজ ভেঙে যাওয়ার মধ্য দিয়ে দাস ব্যবস্থার উদ্ভব হয়। পৃথিবীর সব দেশেই এক যুগে দাস ব্যবস্থার উদ্ভব ঘটেছিল। দাস ব্যবস্থার চরম বিকাশ দেখা যায় প্রাচীন গ্রিস এবং রোমান সাম্রাজ্যে। গ্রিস এবং রোমে দাসরাই ছিল প্রধান উৎপাদনী শক্তি। দাসের প্রভুরা ছিল শাসক শ্রেণী। শাসক শ্রেণীর মধ্যে দাসের মালিক ব্যতীত জমির মালিক, তখনকার যন্ত্রাদি তৈরির কারখানার মালিক, অর্থ=ঋণদাতা সুদ গ্রহণকারী মহাজন এবং বাণিজ্যের সওদাগরও অন্তর্ভুক্ত ছিল। এই দুই প্রধান শ্রেণীর মধ্যবর্তী স্তরে ছিল কৃষক, হস্তশিল্পী, ভবঘুরে সর্বহারা এবং দুঃস্থ কারিগর। উৎপাদনের উপায় এবং উৎপাদনী দাসদের উপর ব্যক্তিগত মালিকানা ছিল দাস ব্যবস্থার উৎপাদনী শক্তির মূল ভিত্তি। মালিকশ্রেণী দাসদের পশুবৎ বিবেচনা করত। প্রভু শ্রেণীর দার্শনিক এ্যারিস্টটল দাস প্রথাকে রাষ্ট্রের জন্য অপরিহার্য বলে যুক্তি প্রদর্শন করেছিলেন। তাঁর মতে দাস হচ্ছে প্রভুর সজীব যন্ত্র। অজীব যন্ত্রের সঙ্গে দাসের পার্থক্য এখানে যে, অজীব যন্ত্র প্রভুর আদেশ বুদ্ধি দিয়ে বুঝতে পারে না; কিন্তু সজীব দাস প্রভুর আদেশ এবং ইচ্ছা ইশারামাত্র বুঝতে পারে এবং তা কার্যকর করতে পারে। কিন্তু দাস কখনো শাসক হতে পারে না। দাসের কর্তব্য হচ্ছে প্রভুর জন্য শ্রম করা। এবং প্রভুর কাজ হচ্ছে দাসের শ্রমের ফলে জীবিকার চিন্তামুক্ত যে অবকাশ সে লাভ করেছে সে অবকাশকে শাসনকার্যে ব্যয়িত করা। দাসকে পশুর ন্যায় খাটাবার ফলে দাসদের উৎপাদনে আগ্রহ ও শক্তি ক্রমাণ্বয়ে হ্রাস পেতে থাকে। তবুও দাসের সংখ্যা প্রচুর হওয়াতে দাসের পরিশ্রমের ভিত্তিতে গ্রিসের নগররাষ্ট্রগুলিতে এবং রোমে দর্শন, প্রাচীন বিজ্ঞান, শিল্প, সাহিত্য প্রভৃতি শাখায় সমৃদ্ধ সভ্যতা গড়ে উঠেছিল। দাস এবং প্রভুতে সমাজ শ্রেণীবিভক্ত হওয়ার পর্যায়ে রাষ্ট্রযন্ত্রেরও উদ্ভব ঘটে। শোষিত দাস সর্বদা যে নীরবে নিজেদের ভাগ্য মেনে নিয়েছিল একথা সত্যি নয়। বরঞ্চ দাস সমাজের সমগ্র ইতিহাসই শ্রেণীসংগ্রমের ইতিহাস। গ্রিসে এবং রোমে বিভিন্ন সময়ে দাসদের বিদ্রোহ সংঘটিত হয়েছে। রোমের দাস স্পার্টাকাসের নেতৃত্বে খ্রি.পূ. ৭৩ সালে যে বিদ্রোহ ঘটে তা ব্যাপকতায় এবং দাসদের বীরত্বে ইতিহাসে স্মরণীয় হয়ে আছে। দাসদের বিদ্রোহের সঙ্গে কৃষকদের সহানুভূতি এবং সাহায্যও যুক্ত থাকতো। দাসের শোষনের ভিত্তিতে সভ্যতার বিকাশ যখন আর সম্ভব হচ্ছিল না তখন দাস ব্যবস্থায় ভাঙ্গন শুরু হয় এবং কৃষিকাজের য্ন্ত্রপাতির উন্নতি দাস ব্যবস্থাকে সমাজে অগ্রগতির প্রতিবন্ধক শক্তিতে পরিণত করে। পরিণামে দাস ব্যবস্থার স্থানে সামন্ততান্ত্রিক কৃষি ব্যবস্থার প্রতিষ্ঠা হয়। তবে দাস ব্যবস্থার বিলোপ দাস সমাজ ভেঙে যাওয়ার সঙ্গে সঙ্গে ঘটে নি। সামন্তবাদী সমাজে দাসব্যবস্থার রেশ দীর্ঘকাল যাবৎ টিকে ছিল। এখনো যে সমস্ত দেশে সামন্তবাদী অর্থনীতি টিকে আছে সেখানে দাসব্যবস্থার পরিচয়মূলক প্রথার সাক্ষাৎ পাওয়া যায়।\nSocial Contract, Theory of : সামাজিক চুক্তির তত্ত্ব\nরাষ্ট্র এবং রাষ্ট্রের বিধিবিধানের উৎপত্তি সম্পর্কিত একটি তত্ত্বের নাম হচ্ছে সামাজিক চুক্তির তত্ত্ব। সপ্তদশ এবং অষ্টাদশ শতকে বিকাশমান পুঁজিপতি শ্রেণী যখন রাজতন্ত্রের একচ্ছত্র ক্ষমতা হ্রাস করে শাসন ক্ষমতায় নিজেদের অধিকার কায়েম করার চেষ্টা করে হবস, গ্যাসেন্দী, স্পিনাজো, লক এবং রুশোর রচনাবলীতে এই তত্ত্বের বিশেষ আলোচনা দেখা যায়। রাজতন্ত্র এবং সামন্তবাদের বিরুদ্ধে সংগ্রামে সে যুগের অগ্রসর বুর্জোয়া শ্রেণী সামাজিক চুক্তির তত্ত্বকে একটি আদর্শগত হাতিয়ার হিসেবে ব্যবহার করে। সামাজিক চুক্তি তত্ত্বের প্রবক্তাগণ রাষ্ট্রের উদ্ভবের প্রশ্নে রাষ্ট্রের উদ্ভবপূর্ণ অবস্থার দুটি চিত্র অঙ্কন করেন। কউ মনে করেন যে, রাষ্ট্রের উদ্ভবের প্রশ্নে মানুষ পরস্পর আত্মঘাতী দ্বন্ধে লিপ্ত ছিল। এই দ্বন্ধের ফলে মানুষ বুঝতে পারে যে এই দ্বন্ধ বন্ধ না করলে সমাজের কোনো ব্যক্তির পক্ষেই বেঁচে থাকা এবং কোনো অধিকার ভোগ করা সম্ভব হবে না। এই উপলব্ধি থেকে মানুষ চুক্তিবদ্ধ হয়ে শাসক এবং রাষ্ট্রযন্ত্র তৈরি করে। সামাজিক চুক্তির এই তত্ত্ব বুর্জোয়া বিকাশের যুগের তত্ত্ব হলেও এর আভাস প্রাচীনকালের গ্রীসের সফিস্টদের বক্তব্য এবং চীনের প্রাচীন দার্শনিক মোজুর দর্শনের মধ্যে পাওয়া যায়।\nSocialism : সমাজতন্ত্র\nকলকারখানা এবং জমি হচ্ছে রাষ্ট্রের উৎপাদনের উপায়। উৎপাদনের উপায়ের সমষ্টিগত মালিকানার ভিত্তিতে যে আর্থিক ব্যবস্থা প্রতিষ্ঠিত হয় তাকে সমাজতন্ত্র বলে। উৎপাদনের ক্ষেত্রে পুঁজিবাদী ব্যবস্থা উচ্ছেদ করে সর্বহারার একনায়কতন্ত্র প্রতিষ্ঠার মাধ্যমেই মাত্র সমাজতন্ত্র কায়েম হতে পারে। সমাজতান্ত্রিক মালিকানা দুটি রূপ গ্রহণ করতে পারেঃ রাষ্ট্রীয় মালিকানা এবং সমবায়মূলক ও যৌথ মালিকানা। সমাজতান্ত্রিক রাষ্ট্রে শ্রেণীশোষনের অবস্থান থাকতে পারে না, জাতিগত বৈষম্য ও শোষণের অবসান ঘটে। পুঁজিবাদী রাষ্ট্রে জাতিগত বৈষমে্যর মূল কারণ হচ্ছে উন্নত জাতির মালিকশ্রেণী অনুন্নত জাতিকে নিজেদের পণ্যের বাজার হিসেবে দেখে এবং তাদের উন্নতিতে নিজেদের স্বার্থ বিপন্ন বলে বোধ করে। পুঁজিবাদী রাষ্ট্রে শুধু শ্রেণীতে শ্রেণীতে নয়, শহরের সঙ্গে গ্রামের এবং মানসিক শ্রমের সঙ্গে দৈহিক শ্রমের সৃষ্টি বিরোধ বৃদ্ধি পেতে থাকে, শহর গ্রামকে জীবনের অশিক্ষিত পশ্চাদপদ অংশ বলে বিবেচনা করে। সমাজতান্ত্রিক অর্থনীতি শহর ও গ্রামকে পরস্পরের পরিপূরক আর্থিক ও সামাজিক অঞ্চল হিসেবে উন্নত করে তোলে। সমাজতন্ত্রে সৌভ্রাতৃত্বমূলক দুটি প্রধান শ্রেণীর অস্তিত্ত্ব থাকে-কারখানার শ্রমিক শ্রেণী, যৌথ খামারের কৃষক শ্রেণী। গোড়ার দিকে বুদ্ধিজীবি বলে পুঁজিবাদের অবশেষ হিসেবে একটি শ্রেণীর অস্তিত্ব থাকলেও শিক্ষা ও সংস্কৃতির সর্বজনীনতার মাধ্যমে বুদ্ধিজীবিরা আর পৃথক শ্রেণী বলে বিবেচিত হতে পারে না। যে শ্রমিক সেই বুদ্ধিজীবি; যে কৃষক সেও তার শিক্ষা ও সংস্কৃতির মানে বুদ্ধিজীবি। নাগরিকদের কার্যগত পার্থক্য থাকতে পারে; কেউ অফিসে, কেউ আদলতে, কেউ কারখানায় , কেউবা খামারে কর্মরত। সমাজতন্ত্রের প্রতিষ্ঠায় প্রতিদ্বন্ধী শ্রেণীকে পর্যুদস্তু করতে সর্বহারার একনায়কতন্ত্রের আবশ্যক। সমাজতান্ত্রিক গণতন্ত্রেরে প্রাথমিক সীমাবদ্ধতা এই যে, পুঁজিবাদী উচ্ছেদের সঙ্গে সঙ্গে প্রতিরোধী সকল শক্তি বিলুপ্ত হয়ে যায় না। প্রতিরোধী শক্তির অবশেষের জন্য সমাজতন্ত্র কোনো গণতান্ত্রিক অধিকার স্বীকার করে না। জাতি বা বর্ণভেদেও কোনো বৈষম্য সমাজতন্ত্র স্বীকার করে না। সমাজতন্ত্রের লক্ষ্য সাম্যবাদের পৌছানো। সাম্যবাদের মূল নীতি : যার যেমন ক্ষমতা, সে তেমনভাবে শ্রম করবে এবং তার যেমন প্রয়োজন, তেমনভাবে তার প্রয়োজনের পূরণ হবে। সোভিয়েত রাশিয়ায় ১৯১৭ সালে চরম রক্তক্ষয়ী সমাজতান্ত্রিক বিপ্লব অনুষ্ঠিত হয়। সোভিয়েত ইউনিয়নের অর্থনীতি ছিল সমাজতান্ত্রিক। বর্তমানে পৃথিবীর আরো অনেক দেশে সমাজতান্ত্রিক সমাজ প্রতিষ্ঠিত হচ্ছে।\nSocialism, Downfall of ? : সমাজতন্ত্রের পতন\n১৯১৭ সালে বলশেভিক পার্টি রাশিয়ায় রাষ্ট্রক্ষমতা দখল করে এবং সমাজতন্ত্র প্রতিষ্ঠার লক্ষ্যে সরকার গঠন করে। গোড়ার দিকে ভি.আই. লেনিন এই সরকারের নেতৃত্ব দেন। ভি.আই. লেনিনের অকাল মৃত্যুর পরে (ভি.আই. লেনিন ১৮৭০-১৯২৪) জে.ভি. স্টালিন কমউনিস্ট পার্টির নেতা হিসেবে সোভিয়েত যুক্তরাষ্ট্রের কেন্দ্রীয় সরকার পরিচালনার দায়িত্ব গ্রহণ করেন এবং মৃত্যুর পর্যন্ত সরকার প্রধান হিসেবে রাষ্ট্র পরিচালনা করেন। স্ট্যালিনের মৃত্যুর পরে স্টালিন সম্পর্কে রাশিয়া ও কমিউনিস্ট পার্টির অভ্যন্তরে নানা সমালোচনার উদ্ভব হতে থাকে। ১৯৫৬ সালে এই সমালোচনা কমি উনিস্ট পার্টির তৎকালীন সাধারণ সম্পাদক নিকিতা ক্রুশ্চেভের বিখ্যাত বক্তৃতার মাধ্যমে প্রকাশিত হয়। এ বিরোধের পরিণতিতে রাশিয়ার আভ্যন্তরীণ কমিউনিস্ট বিরোধী শক্তি পার্টি এবং সরকারের ক্ষমতা দখল করে। ১৯৮৫ সালে গরভাচেভ কমিউনিস্ট পার্টির সাধারণ সম্পাদক এবং রাষ্ট্রের প্রধানমন্ত্রীর পদ গ্রহণ করেন। এ ঘটনাকে সমাজতন্ত্রের পতন বলে আখ্যায়িত করা হয়।\nSocrates : সক্রেটিস (৪৬৯-৩৯৯ খ্রি.পূ.)\nসক্রেটিস ছিলেন প্রাচীন গ্রিসের দার্শনিক। তিনি ছিলেন এথেন্স নগর রাষ্ট্রের নাগরিক। তিনি নিজে কিছু রচনা করেন নি। তাঁর দর্শন এবং জীবনকাহিনী জানা যায় তাঁর বিখ্যাত শিষ্য প্লেটোর রচনাবলী থেকে। প্লেটো সংলাপের আকারে তাঁর সমস্ত দার্শনিক পুস্তক রচনা করেন। প্লেটোর সকল গ্রন্থেরই নায়ক হচ্ছেন সক্রেটিস। সক্রেটিস পথে ঘাটে বাজারে সর্বদা তত্ত্বকথার আলোচনা করতেন। প্রচলিত বিশ্বাস, ধ্যান ধারণা কোনো কিছুকেই তিনি বিনা প্রশ্নে গ্রহণ করতেন না। তিনি ছিলেন জ্ঞানের অন্বেষক। তাঁর জনপ্রিয়তা এবং প্রচলিত ধর্ম এবং নীতি সম্পর্কে তরুণদের মনে সন্দেহ সৃষ্টি করার প্রবণতায় আতঙ্কিত হয়ে এথেন্স সরকার তাঁকে তরুণদের বিপথগামী করার অভিযোগে অভিযুক্ত করে। সক্রেটিস ক্ষমা প্রার্থনা করে রাষ্ট্রীয় বিধিনিষেধ সম্পর্কে আর প্রশ্ন তুলবেন না বলে প্রতিশ্রুতি দিলে তাঁকে মুক্তি দেওয়া হবে; অন্যথায় তাঁকে হেমলক পান করে মৃত্যুবরণ করতে হবে-এথেন্স নগরের আদালত এই দন্ড ঘোষণা করে। তাঁর শিষ্যগণ তাঁকে গোপনে কারাগার থেকে পালিয়ে যাওয়ার নির্দেশ দিলেও সক্রেটিস ক্ষমা প্রার্থনা কিংবা গোপনে পলায়ন করে জীবনরক্ষা কোনোটিকেই গ্রহণ করলেন না, হেমলক পান করে অকম্পিত চিত্তে মৃত্যুকে বরণ করেন। তাঁর জীবনের এই উপাখ্যান প্লেটোর গ্রন্থসমূহ থেকে পাওয়া যায়। তাঁর জীবনত্যাগের এই কাহিনী তাঁকে পৃথিবীর ইতিহাসে অমর করে রেখেছে। সক্রেটিসকে লোকে অনেক জ্ঞানী বলতেন। এই খ্যাতির বিশ্লেষণে তিনি পরিহাস করে বলেছিলনঃ আমাকে কেন লোকে জ্ঞানী বলে, আমি কতটুকু জানি, এই প্রশ্নের রহস্যভেদ করার জন্য আমি কতমানুষকে প্রশ্ন করেছি। যাকে প্রশ্ন করেছি, সেই –ই অক্লেশে সমস্যার সমাধান করে দিয়েছে। দিনের পরিভ্রমণ শেষে আমি ক্লান্ত দেহে সিদ্ধান্ত নিয়েছি : এতসব ‘জ্ঞানীর’ মাঝে আমার যদি কিছু পার্থক্য থাকে তবে সে এই যে, আমি জানি যে আমি কিছু জানি না; কিন্তু এরা জানে না যে এরা কিছু জানে না। এই দৃষ্টিভঙ্গি থেকে বুঝা যায় – তিনি মানুষের জ্ঞানকে সীমাবদ্ধ মনে করতেন। বিশ্বের মূল সত্তা সম্পর্কে মানুষ জানতে পারে না। মানুষ কেবল সেই সত্তার সৃষ্ট ভাবকেই জানতে পারে। ভাব মানুষের মনের ব্যাপার। সক্রেটিসের পূর্বে গ্রিসের দর্শন ছিল প্রধানত বস্তুবাদী এবং প্রকৃতিবাদী। সক্রেটিস এবং প্লেটোর দর্শন মূলত ভাববাদী। সক্রেটিস এবং প্লেটোর কাছে ভাবই হচ্ছে সত্য। মানুষ ভাবের সঙ্গে পরিচিত হয়। মানুষের মনের ভাব চরম ভাবের প্রকাশ।\nStalin, J.V. : জে.ভি. স্টালিন (১৮৭৯–১৯৫৩ খ্রি.)\nসোভিয়েত সমাজতন্ত্রের বিপ্লবের নেতা হিসেবে লেনিনের পরেই স্টালিনের নাম কমিউনিস্ট মতবাদের সমর্থকগণ দীর্ঘদিন যাবত উল্লেখ করেন। কিন্তু ১৯৫৩ সালে স্ট্যালিনের মৃত্যুর পর প্রথমে স্ট্যালিনবাদের সমালোচনা শুরু হয় এবং স্টালিন জনমনের অতিভক্তির বেদি থেকে একজন একনায়কতন্ত্রী নির্মম শাসক হিসেবে চিত্রিত হন। স্টালিন ১৮৭৯ সালে জর্জিয়ার একটি শ্রমজীবি সাধারণ পরিবারে জন্মগ্রহণ করেন। ১৮৯৯ সালে তিনি শিক্ষায়তন হতে বহিষ্কৃত হন বিশৃঙ্খলার অপরাধে। জার সরকার তাঁকে দুইবার সাইবেরিয়াতে নির্বাসনে পাঠায়। দুবারই সাইবেরিয়া হতে পলায়ন করে স্টালিন গোপন মার্কসবাদী বিপ্লবী আন্দোলনে অংশগ্রহণ করেন। ১৯১২ সালে স্টালিন জাতি সমস্যার আলোচনা করে ‘মার্কসবাদ ও জাতি সমস্যা’ নামক তাঁর রাজনীতিক নিবন্ধ আলোচনা করেন। ১৯১৭ সালে তিনি সাম্যবাদী দলে মুখপাত্র ‘প্রাভদা’র সম্পাদক নিযুক্ত হন। বিপ্লবের পরে লেনিনের প্রথম সোভিয়েত সরকারে স্ট্যালিনকে জাতিসমূহের কমিশনার বা মন্ত্রী নিযুক্ত করা হয়। ১৯২৪ সাসালে লেনিনের মৃত্যুর পর তিনি বলশেভিক পার্টির সাধারণ সম্পাদক নির্বাচিত হন এবং মৃত্যুকাল পর্যন্ত সোভিয়েত রাষ্ট্রের ক্ষমতার বলয় তার হাতে কেন্দ্রীভূত থাকে। ১৯৪১ সালে এডলফ হিটলার সোভিয়েত ইউনিয়ন আক্রমণ করলে স্ট্যালিন যুদ্ধ পরিচালনার সমগ্র দায়িত্ব গ্রহণ করেন। প্রাথমিক বিপর্যয় সামলে স্টালিন প্রতিআক্রমণে অগ্রসর হন। এই সময় সমগ্র বিশ্বে সোভিয়েত জনগণের প্রতিরোধ বিরাট বিস্ময়ের সৃষ্টি করে এবং সোভিয়েত এর সর্বাধিনায়ক হিসেবে স্টালিনের সামরিক ও রাজনৈতিক প্রজ্ঞা শত্রু মিত্র সকলের স্বীকৃতি লাভ করে। কিন্তু যুদ্ধে বিজয়ের পরেও স্টালিন দেশব্যাপী জরুরী অবস্থা বজায় রেখে প্রাকযুদ্ধকালীন অবস্থা অব্যাহত রাখেন। ১৯৫৩ সালে তাঁর মৃত্যুর পরে কমিউনিস্ট পার্টির বিংশতি কংগ্রেসে (১৯৫৬) তৎকালীন সম্পাদক ক্রুশ্চেভ স্ট্যালিন চরিত্র সম্পর্কে এতাবৎকালের বিমুগ্ধতার ধুলস্যাৎ করে দেন।\nSubconscious : অবচেতন\nমনোবিজ্ঞানীগণ, বিশেষ করে ফ্রয়েড ও তাঁর অনুসারীগণ মনের চেতনাকে চেতন, অবচেতন ও অচেতন এই তিনভাগে বিভক্ত করেন। যখন আমরা মানসিকভাবে কিংবা ইন্দ্রিয় দ্বারা কোনো নির্দিষ্ট বস্তু বা বিষয়কে অবলোকন করি তখন সেই নির্দিষ্ট বস্তুতে আমাদের চেতনা সীমাবদ্ধ থাকবে। এজন্য চেতনার পরিধি বিশেষভাবে সীমাবদ্ধ। কিন্তু চেতনার যে পরিবেশ অর্থাৎ চেতনার মুহুর্ত এবং চেতনার বিষয়টিকে ঘিরে অপর যে সকল বস্তু এবং স্মৃতি অবস্থান করে সেগুলিকে বলা হয় অবচেতন। অবচেতনের বৈশিষ্ট্য এই যে, অবচেতন চেতনার বর্হিভাগে অবস্থান করলেও আমরা ইচ্ছা করলে তার যে কোনো একটিকে চেতনার কেন্দ্রেও নিয়ে আসতে পারি এবং আমাদের চেতনার কেন্দ্রবিন্দুর উপর অবচেতন প্রত্যক্ষভাবে প্রভাব প্রয়োগ করে। মনের অবচেতন অংশে আমাদের অবদমিত ইচ্ছাগুলি আশ্রয় গ্রহণ করে। অচেতনকে আমরা ইচ্ছা করলেই চেতনার মধ্যে নিয়ে আসতে পারি নে। অচেতন আমাদের ব্যক্তিত্বকে পরোক্ষভাবে প্রভাবান্বিত করে।\nSufficient Reason, Principle of : উপযুক্ত যুক্তি বা প্রমাণের তত্ত্ব\nউপযুক্ত প্রমাণের তত্ত্ব যুক্তিশাস্ত্রের একটি মৌলিক নীতি। এর মূল বক্তব্য হচ্ছে, আমরা কোনো বক্তব্যকেই উপযুক্ত প্রমাণ ব্যতীত সত্য হিসেবে গ্রহণ করতে পারি নে। কোনো বক্তব্যের প্রমাণ বিভিন্নভাবে করা যেতে পারে। বাস্তব পরীক্ষা নিরীক্ষায় একটা বক্তব্য প্রমাণিত হতে পারে। আবার প্রতিপাদ্য বক্তব্যটিতে অপর কোনো প্রমাণিত বা জ্ঞাত সত্যের অন্তর্ভুক্ত করে এর সত্যতাকে প্রমাণ করা যায়। মশার কামড়ে ম্যালেরিয়া হয়-এই বক্তব্যটি বাস্তব ক্ষেত্রে পরীক্ষার ভিত্তিতে প্রমাণিত হওয়ার পরে সত্য বলে গৃহীত হয়েছিল। কিন্তু ‘রহীমের মৃত্যু হবে’ কিংবা ‘রহীম মরণশীল’ এমন বক্তব্য আমরা ‘সকল মানুষ মরণশীল’ এবং ‘রহীম একজন মানুষ’ অর্থাৎ রহীমকে জ্ঞাত সত্য, স্বীকৃত সত্য, ‘সকল মানুষ মরণশীল’ এর অন্তর্ভুক্ত করে ‘রহীমের একদিন মৃত্যু হবে’ বক্তব্যটিকে সত্য বলে গ্রহণ করি। এখানে ‘রহীম একজন মানুষ’ এ প্রমাণই ‘রহীমের একদিন মৃত্যু হবে’ এ বক্তব্যের জন্য উপযুক্ত বলে বিবেচিত হচ্ছে। উপযুক্ত প্রমাণের তত্ত্বটি দার্শনিক লাইবিনিজ সর্বপ্রথম ব্যাখ্যা সহকারে রচনা করেন। উপযুক্ত প্রমাণের বিধানটি যুক্তির অন্যান্য মৌলিক বিধান যথা ‘পরস্পর বিরোধি কথা সত্য হতে পারে না’ কিংবা ন্যায্যপন্থার বিধান-অর্থাৎ কোনো দুটি বিকল্প যদি পরস্পর বিরোধাত্বক ও সামগ্রিক হয়, তা হলে তাদের যে কোনো একটি সত্য না হয়ে পারে না-এ বিধানের ন্যায় ব্যাপক বিধান। এ কারণে এ বিধানের প্রয়োগের পরিধি ব্যাপক এবং প্রয়োগের ক্ষেত্র সার্বিক।\nSufism : সুফিতত্ত্ব\nইসলামের রহস্যবাদী ব্যাখ্যাকে সুফিতত্ত্ব বলা হয়। এবং এই তত্ত্ব প্রচারকারী সম্প্রদায়কে সুফি বলা হয়। সুফিতত্ত্বে উদ্ভব ঘটে অষ্টম শতকে। গোড়ার দিকে সুফিতমবাদে সর্বেশ্বরবাদের ছাপ দেখা যায়। অর্থাৎ পৃথিবীর সব কিছুই আল্লাহ, এরূপ অভিমত সুফিরা পোষণ করতেন। পরবর্তীকালে বিভিন্ন ধর্মীয় ও দার্শনিক ধারা, বিশেষ করে নব প্লেটোবাদ, ভারতীয় দর্শন এবং খ্রিষ্টীয় ভাবধারার মিশ্রণে সুফিবাদ গভীর রহস্যবাদে পরিণত হয়। আল্লাহই সব সৃষ্টির মূলে। এখন আর সব কিছুই আল্লাহ নয়; সব কিছুতেই আল্লাহর প্রকাশ ঘটেছে এ ব্যাখ্যা মুখ্য হয়ে উঠে। আর তাই ধ্যানের মাধ্যমে অভিভূত অবস্থায় আল্লাহর সঙ্গে একাত্ম হওয়ার সাধনাই হওয়া উচিত মানুষের একমাত্র সাধনা। সুফিতত্ত্বের প্রবক্তাদের মধ্যে দ্বাদশ শতকের পারস্যের আল-সুহরাওয়ার্দী, আরব দেশের আল-গাজ্জালী (একাদশ শতক), মনসুর হাল্লাজ, ইবন আল আরবি, রূমী এবং জামির নাম বিশেষভাবে উল্লেখযোগ্য। সুফি সাধকগণ চারটি স্তরের মধ্য দিয়ে সাধক লাভ করেন-শরিয়ত, তরিকত, হাকিকত ও মারিফাত।\nSyed Ahmad Khan : সৈয়দ আহমদ খান (১৮১৭-১৮৯৮ খ্রি.)\nঊনবিংশ শতকের ভারতের মুসলিম সম্প্রদায়ের অন্যতম চিন্তাবিদ এবং আধুনিক জ্ঞান বিজ্ঞানচর্চার উদ্যোগী সংগঠক পুরুষ। ১৮৫৭ সালের ভারতে সিপাহী বিদ্রোহের পরবর্তীতে সৈয়দ আহমদ খান ইংরেজদের সঙ্গে সহযোগিতার নীতি গ্রহণ করলেও তিনি মুসলিম সমাজের আধুনিক জ্ঞান বিজ্ঞান বিস্তারের উপর বিশেষ জোর প্রদান করেন। ধর্মের ব্যাখ্যাতেও তিনি উদারতাবাদী দৃষ্টিভঙ্গি গ্রহণ করেন। উত্তর ভারতের মুসলমানদের মাতৃভাষা উর্দূতে জ্ঞান বিজ্ঞান এর জন্য তিনি একটি অনুবাদকেন্ত্র প্রতিষ্ঠা করেন। ‘পাশ্চাত্য জ্ঞান বিজ্ঞানের প্রচার ও আলোচনার কেন্দ্র হিসেবে গাজীপুর কলেজ এবং আলীগড়ে সাহিত্য ও বিজ্ঞান সমিতি স্থাপন করেন। কালক্রমে এই প্রতিষ্ঠান আলীগড় বিশ্ববিদ্যালয়ে পরিণত হয়।” পরবর্তীতে পাকিস্তান বা মুসলমান প্রধান অঞ্চল নিয়ে ভারতে স্বাধীন রাষ্ট্র তৈরির আন্দোলনের আদর্শগত সূত্রপাত ঘটে আলীগড়ে-একথা বলা যায়। নিজের সম্প্রদায়ের মধ্যে আধুনিকতা এবং চিন্তার উদারতা প্রচারের একনিষ্ঠ উদ্যোগের দিক থেকে সৈয়দ আহমদ খান রাজা রামমোহনের সঙ্গে তুলনীয়।\nTao, Taoism : তাও, তাওবাদ\nতাও হচ্ছে প্রাচীন চীনের দর্শনের একটি মৌলিক সূত্র। তাও বলতে স্বভাব, প্রকৃতি এবং পরবর্তীকালে প্রাকৃতিক বিধান বুঝাত। একে নীতির সূত্র বা আদর্শ হিসেবেও ব্যবহার করা হতো। চীনের দর্শনের বিকাশের সঙ্গে সঙ্গে ‘তাও’ সূত্রের অর্থেরও বিকাশ ঘটেছে। চীনের ভাববাদী দার্শনিকগণ ‘তাও’ কে একটি ভাববাদী সূত্র হিসেবে ব্যাখ্যা করেছেন, আবার লাওজু, সুনজু, ওয়াংচাং প্রমুখ বস্তুবাদী দার্শনিক তাওকে বস্তুর প্রকৃতি এবং বস্তুর পরিবর্তনের নিয়ম বা বিধান বলে ব্যাখ্যা করেছেন।\nTautology : শব্দান্তর সংজ্ঞা\nপ্রচলিত ইউরোপীয় যুক্তিশাস্ত্রে সংজ্ঞার ক্ষেত্রে টটোলজি বা শব্দান্তর সংজ্ঞা একটি ত্রুটির নাম। শব্দান্তর সংজ্ঞায় যে পদটির সংজ্ঞা দেবার কথা সে পদটির কোনো মৌলিক গুণের উল্লেখ না করে পদটিকে ভিন্নতর শব্দ দ্বারা ব্যাখ্যা করার চেষ্টা করা হয়। এটি ত্রুটি এ কারণে যে, সংজ্ঞা দ্বারা সংজ্ঞেয় পদটির অর্থ স্পষ্টরূপে প্রকাশ করার চেষ্টা করা হয়। কিন্তু সংজ্ঞার মধ্যে যদি মূল পদটির শব্দান্তরে পুনরুল্লেখ থাকে কিংবা পদটির সমার্থক কোনো শব্দ দ্বারা সংজ্ঞার কাজ শেষ করা হয়, তা হলে পদটির অর্থ স্পষ্ট হতে পারে না। ‘দেহ হচ্ছে শরীর’, ‘বিদ্যা জ্ঞান’, ‘ভ্রান্তি হচ্ছে ভ্রান্ত ধারণা’-এগুলি শব্দান্তর সংজ্ঞার দৃষ্টান্ত। ঘুরিয়ে ফিরিয়ে একই কথা বলা হয় বলে একে ‘চক্রক’ ত্রুটিও বলা হয়।\nTechnocracy : বিশেষজ্ঞতন্ত্র, প্রযুক্তিতন্ত্র\nগণতন্ত্র নয়, সমাজতন্ত্র নয়, বিশেষজ্ঞতন্ত্র। যারা যে বিষয় জানে, যে বিষয়ে যাদের দক্ষতা আছে, তারাই কেবল সে কাজ করতে পারে, অপরে করতে গেলে অনর্থ ঘটে। রাষ্ট্রের অরাজকতা এবং অস্থিরতার মূলে রয়েছে রাজনীতিবিদদের শাসন। এর স্থানে বিশেষজ্ঞদের শাসন প্রতিষ্ঠা করলেই রাষ্ট্রে শৃঙ্খলা এবং স্বাভাবিকতা প্রত্যাবর্তন করতে পারে। এই তত্ত্বের প্রধান প্রবক্তা ছিলেন মার্কিন যুক্তরাষ্ট্রের অর্থনীতিবিদ থর্সটাইন ভেবলেন। এ তত্ত্ব প্রকারান্তরে বিশেষজ্ঞের নামে একচেটিয়া পুঁজিবাদের শাসনকে স্থায়ী এবং জোরদার করার উদ্দেশ্য সাধন করে।\nThales : থেলিস (৬২৪-৫৪৭ খ্রি.পূ.)\nথেলিস ছিলেন প্রাচীন গ্রিসের দার্শনিক। গ্রিসের উপাখ্যানে থেলিসকে সাত জ্ঞানীর এক জ্ঞানী বলে অভিহিত করা হয়। থেলিস ব্যাবিলন এবং মিশরের জোর্তিবিদ্যা এবং অঙ্কশাস্ত্র আয়ত্ত করেছিলেন বলেও কথিত আছে। খ্রিষ্টপূর্ব ৫৮৫-৫৮৪ সালে যে সূর্য গ্রহণ হয়েছিল তার ভবিষ্যদ্বাণী থেলিস করেছিলেন। থেলিসের দর্শন ছিল স্বতস্ফূর্ত বস্তুবাদ। থেলিসের মনে প্রশ্ন জেগেছিল প্রাকৃতিক পরিবর্তন এবং বৈচিত্র্যের মূল কি? থেলিস এই প্রশ্নের জবাবে বলেছিলেন : জলই হচ্ছে বস্তু জগতের মূল সত্তা।\nথেলিস ছিলেন এশিয়া মাইনরের সমৃদ্ধশালী মাইলেটাস এর অধিবাসী। প্রাচীন গ্রিক দর্শনের উৎপত্তি গ্রিক ভূ-খন্ডে ঘটে নি। এর উৎপত্তি ঘটেছিল মাইটেলাস এ। থেলিস ব্যতীত এ্যানাক্সিমেন্ডার এবং এ্যানাক্সেমেনিসও ছিলেন মাইলেটাসের দার্শনিক। এই তিনজনের দর্শন নিয়ে গড়ে উঠেছিল মাইলেটাসের বা মাইলেশীয় দর্শন।\nThomas Aquinas St : সেইন্ট টমাস এক্যুইনাস\nমধ্যযুগের রাষ্ট্রীয় দর্শনের ইতিহাসে তিনজন খ্রিষ্টধর্মীয় যাজক চিন্তাবিদদের নাম বিশেষভাবে উল্লেখযোগ্য। এঁরা হচ্ছেনঃ ১. সেইন্ট বার্নার্ড (১০৯১-১১৫৩)। ইনি ক্লেয়ার ভর বার্নার্ড নামে পরিচিত। ২. সেলিসবারির জন (১১৫৫-১১৮০)। ৩. সেইন্ট টমাস এ্যকুইনাস (১২২৭-১২৭৪)।\nইউরোপীয় ইতিহাসের মধ্যযুগে সমাজ ও রাষ্ট্রের প্রধান রাজনীতিক সমস্যা ছিল রাষ্ট্র এবং ধর্মের পারস্পরিক সম্পর্ক এবং ক্ষমতার সমস্যা। রোম সাম্রাজ্যের পতনের পর খ্রিষ্টীয় ধর্মগুরু পোপের অধিনায়কত্বে সমগ্র ইউরোপবাসী এক খ্রিষ্টীয় যাজক সাম্রাজ্য সংগঠিত হয়েছিল। ধর্মীয় আচার অনুষ্ঠানের ব্যাখ্যা, প্রার্থনার পৌরহিত্য ইত্যাদি এই সংগঠনের করণীয় হলেও ক্রমান্বয়ে এই সংগঠনের ক্ষমতা পারলৌকিক হতে ইহলৌকিক এবং রাষ্ট্রীয় বিষয়ে বিস্তার লাভ করে। খ্রিষ্টীয় যাজক সংগঠন বিভিন্ন রাষ্ট্রে বিপুল পরিমাণ জমির মালিক হয়ে মধ্যযুগের অন্যতম সমাজতান্ত্রিক শক্তিতে পরিণত হয়। রোম নগরীতে এই শক্তিকেন্দ্র স্থাপিত হয়। যাজকতন্ত্র তার নিয়ন্ত্রিত ক্ষমতা রাজা কিংবা রাষ্ট্রীয় সরকারের উপর বিস্তারিত করার প্রয়াস পায়। এই প্রচেষ্টাতে ধর্মের সঙ্গে রাষ্ট্রের, রাজার সঙ্গে পোপের পারস্পরিক বিরোধের সূত্রপাত ঘটে। কে বড়? রাষ্ট্র না ধর্ম? পোপ না রাজা? এই প্রশ্নে উভয় পক্ষের যুক্তি, প্রতিযুক্তির ভিত্তিতে মধ্যযুগের দর্শন, বিশেষ করে তার রাষ্ট্রীয় দর্শন বিকাশ লাভ করে। সেইন্ট বার্নার্ড জাগতিক এবং ধর্মীয় শিক্ষার মধ্যে ধর্মীয় শিক্ষার উপর সর্বাধিক গুরুত্ব আরোপ করেন। পোপ জাগতিক এবং রাষ্ট্রীয় ব্যাপারে যেরূপ ধর্মীয় সংগঠনকে জড়িত করেছিলেন এবং রাষ্ট্রশাসনে যেরূপ হস্তক্ষেপ করেছেন সেইন্ট বার্নার্ড তার নিন্দা করেন। তাঁর অভিমত ছিলঃ রাষ্ট্রীয় শাসন রাষ্ট্র পরিচালনা করবে। পুরোহিত ধর্মীয় কাজ সমাধা করবে। রাষ্ট্রীয় ব্যাপারে পোপ অর্থাৎ পুরোহিতের হস্তক্ষেপ অনুচিত।\nমধ্যযুগে রাষ্ট্রনীতিক দর্শনের প্রধান ব্যাখ্যাদাতা ছিলেন সেইন্ট টমাস এ্যাক্যুইনাস। তিনি ছিলেন ইতালির অধিবাসী। তাঁর রচনার মধ্যে ‘সুমমা থিউলজিকা’(১২৬৫-৭৩)ইতিহাসে বিখ্যাত হয়ে আছে। তিনি এরিস্টটলের ‘রাষ্ট্রনীতি’ বা ‘পলিটিক্স’ এর উপর আলোচনামূলক একখানি গ্রন্থও রচনা করেন। টমাস এ্যাক্যুইনাসের প্রধান লক্ষ্য ছিল যুক্তি এবং ধর্মের মধ্যে একটা সমঝোতা স্থাপন। প্রাচীন গ্রিসের চিন্তাধারার সঙ্গে ইতোমধ্যে ইউরোপ আবার পরিচিত হতে শুরু করেছে। ইসলামের সঙ্গে ধর্মীয় যুদ্ধের মাধ্যমে ইউরোপ প্লেটো এরিস্টটলের আরবী অনুবাদের সাক্ষাৎ পরিচয় লাভ করেছে। জীবন ও জগৎ সম্পর্কে নতুন এক ধর্মনিরপেক্ষ দর্শনের সঙ্গে ইউরোপীয় চিন্তাবিদদের পরিচয় ঘটতে শুরু করে। পাছে এই পরিচয় খ্রিষ্ট ধর্মের ভিত্তিকে দুর্বল করে তোলে এই আশঙ্কায় এ্যাক্যুইনাস যুক্তির ভিত্তিতে ধর্মকে গ্রহণীয় করে তোলার চেষ্টা করেন। তাঁর রচনায় রাষ্ট্রীয় সমস্যাসমূহের আলোচনাও কিছুটা বৈজ্ঞানিক আলোচনার রূপ গ্রহণ করে। তাঁর মতে চরম বিধান অবশ্যই প্রাকৃতিক এবং ঐশ্বরিক বিধান। কিন্তু রাষ্ট্রশাসনে মানুষের বিধানেরও একটি গুরুত্বপূর্ণ ভূমিকা আছে। এক্যুইনাসের মতে আইন চার প্রকার। মানুষের তৈরি আইন অর্থাৎ রাষ্ট্রীয় আইনের স্থান হচ্ছে সর্বনিম্নে। মানুষিক আইনের উপরে হচ্ছে ঈশ্বরের প্রত্যাদেশমূলক আইন। প্রত্যাদিষ্ট বিধানের উপরে হচ্ছে বিধাতার ইচ্ছার মূর্ত প্রকাশ, প্রকৃতির বিধান। এই প্রাকৃতিক বিধানের দৃষ্টান্ত হিসেবে এ্যকুইনাস উল্লেখ করেন মানুষের আত্মরক্ষার প্রবৃত্তি, যৌন মিলনের আকাঙ্খা, অপত্যস্নেহ এবং সমাজবদ্ধভাবে বাস করার মানুষের সহজাত প্রবণতা। কিন্তু সর্বোপরি হচ্ছে এক অবিনশ্বর বিধান। বিশ্বসৃষ্টির মূল হচ্ছে বিধাতার এই অবিনশ্বর বিধান। চরম সত্য হচ্চে এই শাশ্বত বিধান। তাঁর মতে, জাগতিক সমস্যার শেষ মীমাংসাকারী হচ্ছে গির্জা বা ধর্ম। রাষ্ট্র শাসক রাষ্ট্রকে শাসন করতে ধর্মীয় বিধান কার্যকর করার জন্য। রাজা বা শাসক যদি ধর্মীয় বিধান লঙ্ঘন করে তা হলে ধর্ম এবং ধর্মীয় গুরুর অধিকার আছে তাকে সমাজচ্যূত করে জনসাধারণকে রাজার প্রতি আনুগত্য পোষণের দায়িত্ব থেকে মুক্তিদানের। বস্তুত পোপ এবং রাজার দ্বন্ধে পোপের বিজয়ের দার্শনিক ব্যাখ্যা হচ্ছে এ্যাকুইনাসের রাষ্ট্রীয় দর্শনের প্রধান বৈশিষ্ট্য।\nTime and Space : সময় ও স্থান\nসাধারণভাবে বলা যায় যে, স্থান ও কাল হচ্ছে বস্তুর মৌলিক রূপ। কিন্তু স্থান ও কাল কথা দুটি যেমন গভীর অর্থবোধক তেমনি দর্শনের বিশেষ বিতর্কমূলক ভাব। আমরা প্রতিনিয়ত কথা দুটিকে ব্যবহার করি। আমরা বলি-এ বিশেষ ঘটনা এ সময়ে ঘটেছে। সব ঘটনা সময়ের মধ্যে ঘটে। আবার স্থানের ক্ষেত্রে বলি-চেয়ারটি ঐ স্থানে আছে; বাটিটি এই স্থান হতে ঐ স্থানে রাখ। অর্থাৎ বিভিন্ন খন্ড বস্তুর আধার হচ্ছে স্থান। স্থানের মধ্যে বস্তু। কিন্তু প্রশ্ন হচ্ছে, ঘটনা সময়ের মধ্যে থাকে-এর অর্থ কি এই যে, সময় বাস্তব অস্তিত্বময় কোনো সত্তা? অথবা সময় হচ্ছে বাস্তব ভাব মাত্র? যদি ভাব হয়, তাহলে সে ভাব মনে কিভাবে আসে? সময়ের ভাব কি অভিজ্ঞতার ভিত্তিতে আসে? না, সময়ের ভিত্তিতে আমরা অভিজ্ঞতাকে অনুধাবন করি? স্থান নিয়েও একই প্রশ্ন। বস্তু মাত্রকেই স্থানের পটভূমিতে বা স্থানের সঙ্গে সম্পর্কের ভিত্তিতে বুঝতে হয়। তা হলে ‘স্থান’ ভাবটি কি আমাদের জন্মগত এবং সকল অভিজ্ঞতা উর্ধ্ব ভাব? প্রকৃতপক্ষে স্থান ও কাল দর্শনের অন্যতম মূল প্রশ্ন। বার্কলে, হিউম, কান্ট এঁরা সবাই সমস্যাটি নিয়ে আলোচনা করেছেন। এদের মতে স্থান ও কাল হচ্ছে মানুষের জন্মগত ও অভিজ্ঞতা উর্ধ্ব ভাব। এই দুটি ভাব না থাকলে মানুষের পক্ষে কোনো অভিজ্ঞতাকে বুঝা সম্ভব হতো না। সমস্ত অভিজ্ঞতার মূলে আছে স্থান ও কাল। অভিজ্ঞতার ভিত্তিতে স্থান ও কাল নয়। স্থান ও কালের ভিত্তিতে অভিজ্ঞতা। স্থান ও কাল বস্তুরই অবিচ্ছেদ্য রূপ। স্থান ও কালের বাইরে কোনো বস্তু নেই। আবার বস্তুর বাইরেও স্থান ও কালের কোনো স্বাধীন অস্তিত্ব নেই।\nTotemism : টোটেমবাদ\nটোটেম হচ্ছে পবিত্র দ্রব্য বা পশু কিংবা তার প্রতীক। গাছ, গাছড়া, পশু ইত্যাদিকে পূর্বপুরুষ বা পূর্বপুরুষের প্রতীক বলে বিশ্বাস করা ছিল টোটেমবাদের বৈশিষ্ট্য। আদিম মানুষ বিশ্বাস করত রক্তের সম্বন্ধে সম্পর্কিত বিশেষ বিশেষ গোত্রের উদ্ভব ঘটেছে একটি বিশেষ পশু বা বিশেষ বৃক্ষ থেকে। কাজেই এই বিশেষ পশু বা বৃক্ষ হচ্ছে এ গোত্রের রক্ষক বা দেবতা। রক্তের বাইরে অপর সামাজিক সম্পর্কের তখনো বিকাশ ঘটে নি। পশু শিকার ও ফলমূল সংগ্রহ তখনো জীবনধারনের প্রধান অবলম্বন। এই অবস্থার প্রতিফলন ঘটেছে টোটেমের বিশ্বাসে। অষ্ট্রেলিয়া এবং উত্তর ও দক্ষিণ আমেরিকার অধিবাসীদের মধ্যে টোটেমাবাদের রেশ এখনো দেখা যায়। যে কোনো দেশের লোককথা ও সাহিত্যে পশুর মানুষে রূপান্তরিত হওয়া বা মানুষের পশু জন্মগ্রহণের যে কাহিনী পাওয়া যায় তাও পশুর সঙ্গে মানুষের সম্পর্কে টোটেমবাদী বিশ্বাসের রূপ।\nTrotsky : ট্রটস্কী (১৮৭৯-১৯৪০ খ্রি.)\nবিখ্যাত রুশ বিপ্লবী নেতা। জারের আমলে প্রথম ১৮৯৮ সালে ট্রটস্কী তাঁর রাজনৈতিক কার্যকলাপের জন্য গ্রেপ্তার হন এবং তাকে সাইবেরিয়াতে নির্বাসন দেওয়া হয়। নির্বাসন হতে পলায়ন করে ট্রটস্কী লন্ডন চলে যান। সেখানে লেনিনেরে সাথে ঐক্যবদ্ধভাবে রুশ সোশ্যাল ডেমোক্রেটিক পার্টির অন্তর্ভুক্ত ছিলেন। ১৯০৫ সালে পার্টির মধ্যে বিপ্লবের কর্মপন্থা নিয়ে মতবিরোধ হলে অধিকাংশ লেনিনের নেতৃত্বের বলশেভিক পার্টিতে যোগ দেন। ট্রটস্কী সংখ্যালঘিষ্ঠদের মেনশেভিক এর সাথে থাকেন। ১৯০৫ সালে আবারো গ্রেপ্তার হয়ে সাইবেরিয়ায় নির্বাসিত হন এবং আবারো পলায়ন করেন। ১৯১৭ সালে ফেব্রুয়ারী বিপ্লবের সময় তিনি মার্কিন যুক্তরাষ্ট্রে ছিলেন। পরে রাশিয়ায় ফিরে বলশেভিকদের সাথে মিলিতভাবে নভেম্বর বিপ্লব সাফল্যমন্ডিত করায় ভূমিকা রাখেন। তিনি রাশিয়ার বৈদেশিক মন্ত্রী ছিলেন কিছুকাল। তিনি অস্থির প্রকৃতির ছিলেন তবে তাঁর বাকপটুতা বেশ বিখ্যাত ছিল। অনেক গ্রন্থও তিনি রচনা করেন। বিপ্লবের পর লেনিনের সাথে তাঁর মতবিরোধ বৃদ্ধি পেতে থাকে। তিনি মনে করতেন বিপ্লবের কোনো বিরাম নেই এবং সমাজতান্ত্রিক বিপ্লবকে একইকালে সমগ্র পৃথিবীতে অনুষ্ঠিত হতে হবে। না হলে বিচ্ছিন্নভাবে কোনো দেশে বিপ্লব সাফল্যমন্ডিত হলেও টিকে থাকতে পারে না। লেনিন এর পরে স্টালিনের সঙ্গেও ট্রটস্কীর তত্ত্বগত এবং নেতৃত্বগত বিরোধ বৃদ্ধি পেতে থাকে। ফলে ১৯২৭ সালে তাঁকে পার্টি হতে বহিষ্কার করা হয় এবং ১৯২৯ সালে দেশ হতে নির্বাসন দেওয়া হয়। মেক্সিকোতে অবস্থানকালে ট্রটস্কী ১৯৪০ সালে আততায়ীর হাতে নিহত হন। তাঁর মৃত্যুর পেছনে স্টালিনের হাত আছে বলে অনেকে মনে করেন।\nUnconscious : অচেতন\nঅচেতনের দুটি অর্থ করা যায়। ১. মানুষের অচেতন কাজ। ব্যক্তি সচেতনভাবে যেমন কাজ করে তেমনি সে এমন অনেকগুলি কাজ করে যেগুলিতে তার চেতনা এবং বুদ্ধির ভূমিকা প্রত্যক্ষ নয়। যেমন, চোখের পাতা নড়া। চোখের পাতা আমরা সচেতনভাবেও নাড়তে পারি, একথা ঠিক। কিন্তু আমাদের সচেতন ইচ্ছা এবং চেষ্টা ছাড়াও চোখের পাতা নড়ে। আমরা ঘুমিয়ে থাকা অবস্থায় কেউ আমাদের কোনো ইন্দ্রিয়কে উত্তেজক দ্বারা স্পর্শ করলে সে ইন্দ্রিয় প্রয়োজনীয় প্রতিক্রিয়ার সৃষ্টি করে। কিন্তু এ কাজ আমাদের চেতনা ও বুদ্ধি দ্বারা সংঘটিত নয়। যেমন ঘুমন্ত অবস্থায় জ্বলন্ত দিয়াশলাই এর কাঠি আঙ্গুলে ছোঁয়ালে আঙুল আত্মরক্ষার্থে আগুন থেকে সরে যায়। স্বপ্নের ঘোরে ঘুমন্ত অবস্থায় অনেকে অনেক সময় হাঁটে কিংবা অপর কোনো কাজ করে। একেও অচেতন কাজ বলা যায়। ২. দ্বিতীয় অর্থে অচেতন বলতে মনের বিশেষ একটি বিশেষ বিভাগকে বুঝানো হয়। ফ্রয়েডবাদীগণ মানুষের মনকে বিশ্লেষণ করে তিনটি স্তরে বিভক্ত করে : চেতন, অবচেতন এবং অচেতন। মানুষের মনের চেতন স্তর খুবই সংকীর্ণ। মানুষের অভিজ্ঞতার খুব সামান্যই চেতন স্তরে বিরাজ করে। অভিজ্ঞতার কিছু থাকে চেতনার কাছাকাছি অবচেতনে। অবচেতনের স্মৃতি, বাসনা, ঘটনা মন ইচ্ছা করলেই চেতনের মধ্যে টেনে আনতে পারে। ব্যক্তির ইচ্ছা অনিচ্ছার অধিকাংশের উৎস হচ্ছে যৌনানুভূতি। ব্যক্তি যেমন ইচ্ছা তেমনভাবে সমাজে বসবাস করে তার যৌন কামনাকে চরিতার্থ করতে পারে না। ফলে ব্যক্তির বাসনা অধিকাংশ ক্ষেত্রে অতৃপ্তেই থেকে যায়। ব্যক্তির চেতনা পরিবেশকে মেনে নিয়ে অতৃপ্ত কামনাকে দমন করে। কিন্তু বাসনামাত্রই একটি শক্তি। তৃপ্ত কামনার শক্তি তৃপ্তিতে নিঃশেষ হয়। কিন্তু অতৃপ্ত কামনার শক্তি নিঃশেষ হয় না। অবদমিত কামনা অচেতনের কোঠা থেকে স্বপ্নের ঘোরে, শরীরের নতুন কোনো বিকারে কিংবা উপসর্গে কিংবা অপর কোনো দুর্বোধ্য আকারে চেতনাকে এড়িয়ে নিজেদের তৃপ্তি সাধন করতে চায়। কাজেই ফ্রয়েডীয় বিশ্লেষণে অচেতন নিষ্ক্রিয় বা শক্তিহীন নয়। মনের এই ফ্রয়েডীয় বিশ্লেষণে বৈজ্ঞানিক পদ্ধতির চেয়ে ভাববাদী কল্পনার অধিক ব্যবহার বলে মনোবিজ্ঞানের আচরণবাদী এবং অন্যান্য ধারা অভিমত পোষণ করে।\nUniverse : বিশ্ব\nস্থান ও কালে বিস্তারিত সীমাহীন বৈচিত্রময় বস্তুর সামগ্রিক নাম হচ্ছে বিশ্ব। আধুনিক বিজ্ঞান তার বাস্তব পরিমাপের হিসেবে যে জগৎকে জ্ঞানের পরিধির মধ্যে নিয়ে আসতে সক্ষম হয়েছে সে জ্ঞান সীমাবদ্ধ হওয়া সত্ত্বেও সে আমাদের বিশ্বের অসীমতার ধারণাকে পূর্বের চাইতে অধিকতর বিস্তৃত করে দিয়েছে। (বিজ্ঞানের পরিমাপক পরিধি ৩০০ কোটি আলোকবর্ষ পর্যন্ত বিস্তৃত। এক আলোকবৎসরের পরিমাণ হচ্ছে ৬,০০০,০০০,০০০,০০০ মাইল)। জ্যোতির্বিজ্ঞানের মতে আমরা যে সৌরমন্ডলে বাস করছি-সেটাই একমাত্র সৌরমন্ডল নয়। অসংখ্য তারকার প্রত্যেকটি তারকাই এক একটি সূর্য। প্রত্যেকেরই গ্রহ উপগ্রহের মন্ডল আছে। আবার বহু মন্ডলের স্তূপ নিয়ে রয়েছে মন্ডল স্তূপ। এই মন্ডলে স্তূপেরও স্তূপ আছে। বস্তুর বিভিন্ন সংগঠনের এই মন্ডলগুলি গঠিত। বস্তুর বিভিন্ন প্রকাশের কিছুটার সঙ্গে পৃথিবী গ্রহের মানুষ পরিচিত হয়েছে। কিন্তু বস্তুর সাংগঠিনিক বৈচিত্র্য নিয়ন্ত্রণকারী কোনো নির্দিষ্ট বিধানকে মানুষ আজো আবিষ্কার করতে পারে নি।\nUpanishad : উপনিষদ\nপ্রাচীন ভারতের ধর্মীয় গ্রন্থ বেদ। বেদের ব্যাখ্যা উপনিষদ। শত শত বৎসর ধরে বেদসমূহের যে ব্যাখ্যা রচিত হয়েছে তার সংকলনে তৈরি হয়েছে উপনিষদ। প্রাচীনতম উপনিষদের রচনাকাল খ্রিষ্টপূর্ব দশ থেকে ষষ্ঠ শতককে মনে করা হয়। উপনিষদে বেদের দেবতাদের নতুন দার্শনিক ব্যাখ্যা উপস্থিত করা হয়েছে। পুনর্জন্মের তত্ত্বকে মানুষে সৎ অসৎ কাজের সঙ্গে যুক্ত করে তার একটা নীতিগত যৌক্তিকতা দাঁড় করানো হয়েছে। পুনর্জন্মের বন্ধন হতে মুক্তিকামী মানুষকে ধ্যান করতে হবে সেই অনাদি অনন্ত ব্রহ্মকে যার সঙ্গে মানুষের আত্মা অভেদ। দেহের বারংবার জন্মের শৃঙ্খল হতে মুক্তি হচ্ছে আত্মার কাম্য। পুনর্জন্মের শৃঙ্খল হতে মুক্ত হয়ে আত্মা ব্রহ্মতে লীন হয়ে যায়। উপনিষদে বস্তুবাদী লোকায়ত দর্শনেরও আভাস পাওয়া যায়। কেননা লোকায়ত দর্শনকে খন্ডন করে উপনিষদকারগণ বেদের ব্যাখ্যা রচনা করেছেন। উপনিষদ থেকেই দেখা যায় যে, লোকায়ত দর্শনের মতে-সৃষ্টির মূলে আছে ক্ষিতি, অপ, তেজ, ব্যোম, বায়ু, স্থান ও কালরূপ বস্তু। লোকায়ত দর্শন মানুষের মৃত্যুর পরে আত্মার অস্তিত্বকে অস্বীকার করেছে।\nVedanta : বেদান্ত\nবেদের অন্ত বেদান্ত। প্রাচীন ভারতীয় দর্শনের একটি শাখা বেদান্ত নামে পরিচিত। বেদান্তে ধর্মীয় বিশ্বাস ও দার্শনিক ব্যাখ্যার সংমিশ্রণ পাওয়া যায়। বেদান্ত সূত্রাকারে তৃতীয় ও চতূর্থ খ্রিষ্ট শতকে এই দর্শনের সুসংবদ্ধতা ঘটে। বেদান্ত দর্শনে দুটো ধারার বিকাশ ঘটেছে। একটি হচ্ছে অদ্বৈতবাদী অভিমত। খ্রিষ্টাব্দের অষ্টম শতকে শঙ্করাচার্য অদ্বৈততত্ত্বের যুক্তিগত ব্যাখ্যা রচনা করেন। অদ্বৈত মতে মূল সত্তা হচ্ছে এক ঈশ্বর। ঈশ্বর সংজ্ঞার অতীত। অদ্বৈত মতে, বিশ্বের বৈচিত্র্য মায়া, সত্য নয়। অবিদ্যার কারণেই মানুষের মনে এই মায়া বা বস্তুকে সত্য ধারণা ভ্রমের সৃষ্টি হয়েছে। সত্য জ্ঞানের পথ হচ্ছে সজ্ঞা বা অলৌকিক অনুভূতি। তিন প্রকার সত্তা-বস্তু, আত্মা এবং পরমাত্মা বা ঈশ্বর পরস্পর নির্ভরশীল। পরমাত্মা আমাদের দেহ ও মন- উভয়ের নিয়ন্তা। ধর্ম হিসেবে অদ্বৈত ধর্মের আরাধ্য হচ্ছে শিব এবং বিশিষ্ট অদ্বৈতের আরাধ্য বিষ্ঞু। বেদান্ত দর্শন প্রাচীন ভাববাদী দর্শনের মধ্যে একটি উল্লেখযোগ্য স্থান দখল করে আছে।\nVivekananda : বিবেকানন্দ (১৮৬৩–১৯০২ খ্রি.)\nঊনবিংশ শতকের ভারতের অন্যতম চিন্তাবিদ, দার্শনিক এবং জাতীয়তাবোধ সঞ্চারকারী নেতা। বিবেকানন্দের পারিবারিক নাম ছিল নরেন্দ্রনাথ দত্ত। ১৮৮০-৮৪ সালে তিনি কলকাতা বিশ্ববিদ্যালয়ে দর্শন শাস্ত্রে অধ্যয়ন করেন। এ সময় তিনি দার্শনিক ও ধর্মীয় নেতা রামকৃষ্ঞ পরমসংহের প্রভাবে আসেন এবং সন্নাসধর্ম গ্রহণ করেন। এ সময় থেকে তিনি বিবেকানন্দ নামে পরিচিত হন। বিবেকানন্দ অসাধারণ বাগ্মী ছিলেন। ১৮৯৩ সালে বিবেকানন্দ বিশ্বভ্রমণে বের হন এবং যুক্তরাষ্ট্র, ইংল্যান্ড এবং জাপানে বহু সুধী সমাবেশে ভাষণ দান করেন। ১৮৯৭ সালে রামকৃষ্ঞ মিশন নামে ধর্ম প্রচারকারী এবং জনসেবামূলক প্রতিষ্ঠান গঠন করেন। হিন্দু সমাজের ব্রাহ্মণ, ক্ষত্রিয়, বৈশ্য ও শুদ্র এই বর্ণভেদের নতুন ব্যাখ্যা দিয়ে তিনি বলেন যে, এগুলি সমাজের বিকাশের পর্যায়সূচক। ব্রাহ্মণ ও ক্ষত্রিয়ের শাসন শেষ হয়েছে। পুঁজিবাদী যে সমাজ চলছে, সে হচ্ছে বৈশ্যের সমাজ। কিন্তু মানুষের ভবিষ্যৎ সমাজের রূপ হবে শূদ্রের সমাজ অর্থাৎ নির্যাতিত মানুষের সমাজ।\nVoltaire : ভলটেয়ার (১৬৯৪–১৭৭৮ খ্রি.)\nভলটেয়ার ছিলেন অষ্টাদশ শতকের ফ্রান্সের বহুমুখী প্রতিভা। ভলটেয়ার একাধারে লেখক, দার্শনিক, ঐতিহাসিক এবং ফরাসিদের নবজাগরণের নেতা ছিলেন। ভলটেয়ার আপসহীনভাবে সামন্তবাদ এবং খ্রিষ্টীয় গোঁড়ামির বিরোধী ছিলেন। তাঁর বিদ্রুপাত্মক রচনার ধার শাসকগোষ্ঠীর নিকট অসহনীয় ছিল। এজন্য ১৭১৭ সালে ও ১৭২৫ সালে তিনি গ্রেপ্তার হন। তাঁর মতে বিজ্ঞান সত্য, তথাপি বিশ্বের একজন মূল পরিচালক আছেন। তিনি ঈশ্বর। তবে ঈশ্বরের ব্যাখ্যায় তিনি ধর্মীয় ব্যাখ্যা অস্বীকার করতে চেয়েছেন। প্রকৃতি শাশ্বত বিধানের নিয়মে ক্রিয়াশীল। ঈশ্বর প্রকৃতি হতে আলাদা কোনো অস্তিত্ব নয়। প্রকৃতির অন্তর্নিহিত ক্রিয়াশীলতা ঈশ্বর। চেতনা বস্তুরই অন্তর্নিহিত চরিত্র। কিন্তু এ চরিত্রের বিকাশ ঘটেছে সজীব দেহে, অপর কোথাও নয়। জ্ঞানের প্রশ্নে ভলটেয়ার লকের অনুসারী ছিলেন। ভলটেয়ার ছিলেন বিকাশমান পুঁজিবাদী শ্রেণীর ভাবগত মুখপাত্র। কারণ তিনি সামন্তবাদের বিরোধিতা করেছেন; আইনের চোখে সকলে সমান একথা বলেছেনে এবং ব্যক্তি স্বাধীনতা ও সম্পত্তির মালিকদের উপর করধার্যের পক্ষে মত প্রকাশ করেছেন। এগুলি সবই পুঁজিবাদী বিকাশের সহায়ক। তাঁর বিদ্রুপের প্রধান লক্ষ্য ছিল গোঁড়া যাজক সম্প্রদায়। তিনি খ্রিষ্টীয় গীর্জাকে মানুষের প্রগতির প্রধান শত্রু বলে মনে করতেন। ঈশ্বরের অস্তিত্ব, বিশেষ করে অন্যায়ের দন্ডদানকারী ঈশ্বরের অস্তিত্ব কল্পনা সাধারণ মানুষের জন্য তিনি আবশ্যক বলে বোধ করতেন। ভলটেয়ার রচনা ও দৃষ্টিভঙ্গি ফরাসি বিপ্লবের পথকে প্রশস্ত করেছিল।\nWang Chung : ওয়াং চুং (২৭–১০৪ খ্রি.)\nওয়াং চুং ছিলেন চীনের খ্রিষ্টীয় প্রথম শতকের বস্তুবাদী দার্শনিক। স্বর্গ কিংবা ঈশ্বর সমস্ত কিছুর নিয়ন্তা, ভাববাদের এই তত্ত্ব তিনি অস্বীকার করেন। তাঁর মতে সবকিছুর মূলে আছে ‘চী’ বা বস্তুগত সত্তা। ‘চী’র সম্মেলনে সমস্ত অস্তিত্বের সৃষ্টি এবং ‘চী’র বিয়োজনে সমস্ত অস্তিত্বের ধ্বংস। তাঁর মতে মানুষের জ্ঞানের সূচনা তার ইন্দ্রিয়ানুভূতিতে। সমাজের বিকাশ স্বতঃস্ফূর্তভাবে ঘটে না। মানুষই সমাজের চালক শক্তি। সভ্যতা বৃত্তাকারে অগ্রসর হয়। একটি সভ্যতার উত্থান, বিকাশ ও ক্ষয় আছে। এই বৃত্তের পর আবার আর এক সভ্যতার উদ্ভব ঘটে; সে বৃদ্ধিপ্রাপ্ত হয় এবং পরিশেষে ক্ষয়প্রাপ্ত হয়। পৌনঃপুনিকভাবে সভ্যতার এই বৃত্তি পরিক্রম চলতে থাকে।\nWar : যুদ্ধ\nযুদ্ধ মানুষের ইতিহাসের প্রাচীনতম ঘটনা। মানুষের সংখ্যা বৃদ্ধি, গোত্রে গোত্রে বিভাগ এবং পরবর্তীকালে দাস প্রভুর ভিত্তিতে শ্রেণীসমাজে বিভক্ত হওয়া থেকে অদ্যাবধি মানুষের মধ্যে যুদ্ধ সংঘটিত হয়ে আসছে। যুদ্ধের এই ইতিহাস থেকে অনেক ভাববাদী দার্শনিক যুদ্ধকে মানুষের স্বভাবেরই প্রকাশ বলে ব্যাখ্যা করেছেন। আধুনিক পুঁজিবাদী সভ্যতার জঙ্গি দার্শনিকগণ যুদ্ধকে মানুষের মধ্যে মানুষের মধ্যে যোগ্যতম জাতির বেঁচে থাকার স্বাভাবিক উপায় হিসেবে গণ্য করেছেন। কিন্তু মার্কসবাদ যুদ্ধকে অযৌক্তিক এবং অসঙ্গত বলে ব্যাখ্যা করে। মার্কসবাদের মতে যুদ্ধের কারণ মানুষের চিরন্তন প্রকৃতি নয় বা যোগ্যজনের বেঁচে থাকার ইচ্ছা নয়। দাস কিংবা সামন্তবাদী যুগে সম্রাটগণ যে যুদ্ধাভিযানে বের হয়ে দুর্বল দেশ বা জাতিসমূহকে ধ্বংস করে তাদেরকে দাসে পরিণত করত তার সঙ্গে সেই সময়কার অর্থনীতি সম্পর্কিত ছিল। প্রথম ও দ্বিতীয় বিশ্বযু্দ্ধ শেষে বিশ্বযুদ্ধের ক্ষেত্রে নতুন পরিস্থিতির উদ্ভব হয়। বর্তমানকালে শান্তির শক্তি যেমন দুর্বল নয় তেমনি বিশ্বে সে সহযোগী শক্তিবিচ্ছিন্নও নয়। মুক্তিকামী এবং মুক্তিপ্রাপ্ত স্বাধীনভাবে উন্নয়নকামী দেশসমূহ শান্তির সহযোগী শক্তি। ফলে পুঁজিবাদী রাষ্ট্রসমূহ যুদ্ধ বাধাবার পরিকল্পনায় যুদ্ধের পরিণাম সম্পর্কে আজ আর সুনিশ্চিত নয়। এ কারণে মারণাস্ত্রের অভূতপূর্ব উন্নতি হওয়া সত্ত্বেও বিশ্বযুদ্ধ আজ যে কোনো মুহুর্তের আশঙ্কা বলে অনেকে মনে করেন না। আজ মার্কিন যুক্তরাষ্ট্রও যেমন শক্তিশালী, শান্তির শক্তিও তেমনি শক্তিশালী। এই শক্তির সমতা যুদ্ধ বাধার একটা প্রতিরোধী শক্তি হিসেবে কাজ করছে। শান্তিকামী রাষ্ট্র এবং তার অনুসারী রাজনীতিক ও চিন্তাবিদদের মতে আজকের যুগে যুদ্ধ এবং বিশ্বযুদ্ধের মধ্যে পার্থক্য সৃষ্টি করা আবশ্যক। সীমাবদ্ধ যুদ্ধের মীমাংসা হতে পারে। কিন্তু বিশ্বযুদ্ধের বিশ্ব ধ্বংস ব্যতীত আর কোনো মীমাংসা নেই। এবং সীমাবদ্ধ যুদ্ধের ক্ষেত্রেও সাম্রাজ্যবাদী শক্তি দ্বিতীয় মহাযুদ্ধের পরে কোথাও অবিমিশ্য বিজয় লাভ করে নি। আলজেরিয়া, মিশর, বাংলাদেশ এবং ভিয়েতনামের যুদ্ধের অবস্থা বিশ্লেষণ করলে এ সত্যের প্রমাণ মিলবে। সীমাবদ্ধ যুদ্ধের ক্ষেত্রেও মুক্তিকামী জাতির হাতে সাম্রাজ্যবাদী শক্তির পরাজয়ই একাধিক পরিমাণে নিশ্চিত হয়ে উঠছে।\nXenophanes : জেনোফেনস (আনুমানিক ৬–৫ শতক খ্রি.পূ.)\nপ্রাচীন গ্রিক দা্র্শনিক জেনোফেনস ইলিয় দর্শনের প্রতিষ্ঠা করেন। জেনোফেনসকে কোলোফনের জেনোফস বলা হতো। তিনি কবি এবং বঙ্গ রচনাকারীও ছিলেন। মানুষ দেবতাদের নিজেদের মতই কল্পনা করে। সেই প্রাচীনকালেও করত। তখনো এক ঈশ্বরের কল্পনা আসে নি। মানুষের সমাজের মত দেবতাদেরও সমাজ ছিল। তাদের জন্ম ছিল। প্রেম, ভালবাসা, বিবাহ, হিংসাবিদ্বেষ, পরশ্রীকাতরতা ছিল। দেবতাদের মধ্যে ছোট, বড়, মাঝারি ছিল, ক্ষমতারও তারতম্য ছিল। অলিম্পিয়া পাহাড়ে তাদের বাস ছিল। এমনি ছিল মানুষদের বিশ্বাস। কিন্তু জেনোফেনস এভাবে ভাবতেন না। তিনি প্রাচীন দার্শনিকদের মধ্যে প্রথম যিনি বললেন, দেবতারা মানুষের কল্পনা। মানুষের কল্পনা বলেই দেবতারা মানুষের মত। পশুদের ভাষা আমরা বুঝি না। কিন্তু পশুরা যদি দেবতা মানতো তাহলে পশুরাও নিজেদের দেবতাদের পশু বলেই কল্পনা করত। জেনোফেনস সক্রেটিসের পূর্ববর্তী অন্যান্য দার্শনিকদের ন্যায় ছিলেন প্রকৃতিবাদী। তিনি বস্তুর মূলে ক্ষিতি, অপ, তেজ প্রভৃতি বস্তুকে স্বীকার করে আবার চিন্তার মাধ্যমে সব সত্তার মূলে এক পরমসত্তার সিদ্ধান্তে পৌছেছিলেন। তাঁর পরমসত্তা অবিভাজ্য এবং অপরিবর্তনীয়। জেনোফেনস অবশ্য বহু এবং একের পারস্পরিক রূপান্তরের সমস্যাটির কোনো সমাধান দেন নি, কিন্তু বহু এবং একের স্বীকৃতি পরবর্তীকালে বহু এবং একের দ্বান্ধিক সম্পর্কের তত্ত্বের পথ উন্মুক্ত করেছিল।\nYang Chu : ইয়াং চু (আনুমানিক ৩৯৫-৩৩৫ খ্রি.পূ.)\nইয়াং চু ছিলেন প্রাচীন চীনের একজন বস্তুবাদী দার্শনিক। তাঁর বস্তুবাদ অবশ্য আদিকালের স্বতঃস্ফূর্ত বস্তুবাদের বৈশিষ্ট্যসম্পন্ন ছিল। ইয়াং চু ধর্মীয় বিশ্বাস এবং অমরতার তত্ত্বকেও তীব্রভাবে সমালোজনা করেন। ইয়াং চু বিশ্বাস করতেন যে, প্রকৃতিজগতে যা কিছু ঘটছে সবই প্রকৃতির প্রয়োজনের বিধানে সংঘটিত হচ্ছে। প্রকৃতির প্রয়োজনের বিধান তাঁর কাছে ভবিতব্য বলে বোধ হতো। ইয়াং চুর মতে মৃত্যু এবং ধ্বংস জন্মের অনিবার্য পরিণাম। যা কিছু জন্মাবে তার অবশ্যই মৃত্যু এবং ধ্বংস থাকবে। কাজেই অমরতা অকল্পনীয়। জীবন যাপনের ক্ষেত্রে ইয়াং চু’র নীতি হচ্ছে, ব্যক্তি তার কামনা, বাসনা, ইচ্ছার পরিপূরণের উদ্দেশ্য নিয়ে জীবনযাপন করবে। মৃত্যুর পরে কি ঘটবে সেই অজ্ঞেয় কিংবা অস্তিত্বহীন ভাগ্যের চিন্তায় বিমর্ষ না হয়ে বর্তমানের জীবনকে ভোগ করাই হবে ব্যক্তির অনুসরণীয় নীতি। প্রাচীন চীনের প্রতিষ্ঠিত কনফুসীয় সমাজনীতির প্রতিক্রিয়া হিসেবে ইয়াং চুর এই ব্যক্তিবাদের তত্ত্ব বিকাশ লাভ করেছিল।\nYoga : যোগ\nপ্রাচীন ভারতীয় দর্শনের ভাববাদী ধারার অন্যতম ধারার নাম ছিল যোগ। যোগদর্শনের মূল কথা ছিল জন্ম, মৃত্যু এবং জাগতিক জীবনের বন্ধন থেকে পরিপূর্ণ মুক্তি অর্জনের সাধনা। এই মুক্তির মাধ্যম ছিল দুটি : বৈরাগ্য এবং যোগ বা ধ্যান। জগৎ এবং জীবনকে মায়া বলে বিবেচনা করলেই মানুষের মনে জগৎ সম্পর্কে বৈরাগ্যের সৃষ্টি হবে আর যোগের মাধ্যমেই ব্যক্তি ঈশ্বর বা চরম সত্তাতে জ্ঞাত হতে পারবে। প্রাচীন শাস্ত্রকার পতঞ্জলি আনুমানিক খ্রিষ্টপূর্ব প্রথম শতকে যোগ প্রক্রিয়াসমূহকে ‘যোগ সূত্রের’ মধ্যে গ্রথিত করেছন বলে মনে করা হয়। ইন্দ্রিয়সমূহের উপর পরিপূর্ণ নিয়ন্ত্রণের মাধ্যমেই মাত্র ব্যক্তি যোগ সাধনে সক্ষম, যোগসূত্রের এটাই মূল কথা।\nZeno of Citium : সাইটিয়ামের জেনো (আনুমানিক ৩৩৬-২৬৪ খ্রি.পূ.)\nসাইটিয়ামের জেনো স্টয়সিজম বা নিস্পৃহবাদের প্রতিষ্ঠা করেছিলেন। সাইপ্রাস দ্বীপের সাইটিয়াম শহরে জেনোর জন্ম। খ্রি.পূ. ৩০০ অব্দে জেনো এথেন্স নগরীতে তাঁর নিজের নিস্পৃহবাদের দর্শনাগার প্রতিষ্ঠা করেন। তিনি দর্শনকে যুক্তি, পদার্থ এবং নীতি এই তিনভাগে ভাগ করেছিলেন। জেনো ‘স্টোয়া’ অর্থাৎ চিত্রিত বারান্দা গৃহ থেকে তাঁর দর্শন প্রচার করতেন বলে তাঁর দর্শন স্টয়সিজম এবং তাঁর অনুসারীদের স্টয়েক বলে অভিহিত করা হয়।\nZoroastriantism : জোরোয়াস্ত্রবাদ\nপ্রাচীন পারস্যের দ্বৈতবোধক ধর্ম ছিল জোরোয়াস্ত্রবাদ। উপকাহিনীর প্রেরিত পুরুষ জোরোয়াস্ত্র এই ধর্ম প্রতিষ্ঠা করেছিলেন খ্রি.পূ. ৬০০ শতকে। জোরোস্ত্রবাদের মূল তত্ত্ব হচ্ছে সৎ এবং অসৎ এর দ্বন্ধ। সৎ এর দেবতা হচ্ছে আহরুমাজদা এবং অসৎ এর দেবতা হচ্ছে আহরিমান। সৎ হচ্ছে আলো, অগ্নি; অসৎ হচ্ছে অন্ধকার। সৎ এবং অসৎ এর এই দ্বন্ধ চিরন্তন। কিন্তু পরিণামে সৎ এরই বিজয় ঘটবে। জোরোয়াস্ত্রবাদের প্রভাব পরবর্তীকালে ইহুদী এবং খিষ্টধর্মের মধ্যে লক্ষ্য করা যায়। ভারতের পারসি সম্প্রদায় জোরোয়াস্ত্রবাদের আধুনিক অনুসারী। পারসি সম্প্রদায় আবার প্রাচীন দ্বৈতবাদের সঙ্গে একশ্বরবাদকেও স্বীকার করেন। তাঁদের ধর্মগ্রন্থের নাম আবেস্তা (বা জেন্দআবেস্তা)।\n‘দর্শনকোষ’ রচনার ক্ষেত্রে যে সমস্ত বিশ্বকোষ এবং গ্রন্থের উপর নির্ভর করা হয়েছে তার মধ্যে নিম্নেরগুলি বিশেষভাবে উল্লেখযোগঃ\n১. Dictionary of Philosophy, Published by Progress Publishers, Moscow 1967, 1984\n২. Encyclopedia Britannica\n৩. Encyclopedia of Philosophy\n৪. Encyclopedia of Americana : 1963\n৫. Chamber’s Encyclopedia : 1967\n৬. Encyclopedia of Religions and Ethics 1959\n৭. Hitory of Western Philosophy : Bertrand Russell\n৮. Everyman’s Encyclopedia\n৯. বিশ্বকোষ : নগেন্দ্রনাথ বসু\n১০. ভারতকোষ-বঙ্গীয় সাহিত্য পরিষদ, কলিকাতা


হত্যার পর আট বছরের শিশুটির দুই হাতও কাটেন ইমাম! - কুয়াকাটা নিউজ\nহত্যার পর আট বছরের শিশুটির দুই হাতও কাটেন ইমাম!\nতারিখ : এপ্রিল, ১০, ২০১৯, | নিউজটি পড়া হয়েছে : ৮,১১৩ বার\nআট বছরের শিশু মনির হোসেন মসজিদে গিয়েছিল ইমাম হাদিরের মক্তবে পড়তে। কিন্তু ওই হুজুরই (শিক্ষক) মুক্তিপণের লোভে তাকে আটকে গলাকেটে হত্যা করেন। মৃত্যু নিশ্চিতের পরও শিশুটির দুটি হাত কাটেন। এরপর বস্তাভর্তি করে লুকিয়ে রাখেন মসজিদের সিঁড়ির নিচে। গ্রেপ্তারকৃত রাজধানীর ডেমরার ডগাইর নতুনপাড়ার নুর-ই-আয়েশা জামে মসজিদের ইমাম হাদির নিজেই প্রাথমিক জিজ্ঞাসাবাদে পুলিশের কাছে শিশুটিকে হত্যার নৃশংস ওই বর্ণনা দিয়েছেন। তিনি জানিয়েছেন, প্রথমে মনিরের দুই পা বাধেন তিনি। এরপর ধারালো ছুরি দিয়ে প্রথমে বাচ্চাটির গলা ও পরে দুইটা হাতও কেটে ফেলেন। এরপর মরদেহ বস্তাবন্দি করা হয়।\nনিহত মনির রাজধানীর ডেমরার ডগাইর এলাকায় বাবা সাইদুল হক ও মা কল্পনা বেগমের সঙ্গে থাকতো। তাদের গ্রামের বাড়ি ব্রাহ্মণবাড়িয়ার সরাইলে।সে স্থানীয় নুরে মদিনা মাদ্রাসার শিশু শ্রেণির ছাত্র ছিল। রোববার সকালে মনিরকে আটকে রেখে তিন লাখ টাকা মুক্তিপণ দাবি করেছিলেন হাদির। শিশুটির পরিবার এক লাখ ২০ হাজার টাকা পরিশোধও করেছিলো। কিন্তু পুরো টাকা দিতে দেরি হওয়ায় ওইদিনই শিশুটিকে হত্যা করেন তিনি। সারারাত বস্তাবন্দি মরদেহ লুকিয়ে রেখেছিলেন।\nপরদিন সোমবার সকালে মুক্তিপণের টাকা নিয়ে পালিয়ে যাওয়ার সময় স্থানীয় লোকজনের হাতে ধরা পড়েন ইমাম হাদির। খবর পেয়ে পুলিশ এসে তাকে আটক ও মরদেহ উদ্ধার করে। এ ঘটনায় ইমাম হাদিরের স্ত্রী, মাদ্রাসার এক নারী শিক্ষকসহ আরও চারজনকেও আটক করেছে পুলিশ। নিহত শিশু মনির হোসেনের চাচা মাহবুবুর রহমান জানান, মনির প্রতিদিনের মতো ঘটনার দিন সকাল সাতটায় মসজিদের মক্তবে ইমাম হাদিরের কাছে কুরআন পড়তে গিয়েছিল। কিন্তু সব শিশুই ছুটির পর মক্তব থেকে বাসায় চলে গেলেও মনির ফেরেনি।\nঅনেক খোঁজাখুঁজির মধ্যেই বিকালে একটি ফোন আসে শিশুটির পরিবারের কাছে। ফোনের অন্য প্রান্তে থাকা ব্যক্তি বলেন, ‘বাচ্চা চাইলে তিন লাখ টাকা সন্ধ্যার মধ্যে যদি মসজিদের খাটিয়ার মধ্যে রেখে না যাও, তাহলে সকালে ছেলের লাশ পাবে। মাহবুবুর রহমান আরো জানান, মনিরের বাবা-মা কোনোমতে এক লাখ ২০ হাজার টাকা জোগাড় করে ঠিক মসজিদের খাটিয়ার ওপর রেখে আসেন। কিন্তু পরদিন সকালেও তাদের সন্তান আর বাসায় ফিরে আসেনি। এর মধ্যে এলাকায় মানুষের কাছে টাকা দেওয়ার কথা জানাজানি হলে সবার সন্দেহ হয় হুজুরের (ইমাম হাদির) ওপর। সময় গড়াতে থাকলে সন্দেহও বাড়তে থাকে এলাকাবাসীর।\nএলাকাবাসী জানান, দুপুরে ডেমরা থানা পুলিশকে ফোন দিয়ে ঘটনা জানালে তারা এসে হুজুরকে ধমক দিয়ে এ বিষয়ে জিজ্ঞেস করতেই তিনি ভয় পেয়ে আদায় করা টাকাসহ দৌঁড় দেন। এরপর জনতা তাকে ধরে গণপিটুনি দিয়ে পুলিশের হাতে তুলে দেয়।পুলিশ জানিয়েছে, প্রাথমিকভাবে হাদিরকে জিজ্ঞাসা করা হলে তিনি স্বীকার করেন, শিশুটি তার কাছে। আরও জোরালো চাপ দেওয়া হলে বিকাল সাড়ে পাঁচটার দিকে তিনি জানান, শিশুটি মসজিদের তৃতীয়তলার সিঁড়ির নিচে বস্তাবন্দি অবস্থায় রয়েছে। সবাই গিয়ে দ্রুত উদ্ধার করলেও মনির আর বেঁচে ছিলো না। ময়নাতদন্তের জন্য শিশু মনিরের মরদেহ সলিমুল্লাহ মেডিকেল কলেজ হাসপাতালের মর্গে পাঠিয়েছে পুলিশ।\nডেমরা থানার ভারপ্রাপ্ত কর্মকর্তা (ওসি) সিদ্দিকুর রহমান ও এসআই নাজমুল হাসান মঙ্গলবার বলেন, `আগের রাতে থানায় করা নিহত মনিরের পরিবারের সাধারণ ডায়রি (জিডি) এখন হত্যা মামলায় রূপ নেবে। হাদির কেন শিশুটিকে হত্যা করলেন, সেটি আমরা খতিয়ে দেখছি। শুধু কি টাকার জন্যই খুন করেছেন, নাকি অন্য কোনো বিষয় রয়েছে, তা মামলার তদন্তে বের হয়ে আসবে। -ঢাকাটাইমস\nঅপরাধ ও দুর্ণীতি, লিড নিউজ, শীর্ষ সংবাদ | তারিখ : এপ্রিল, ১০, ২০১৯, ১:৪০ অপরাহ্ণ | নিউজটি পড়া হয়েছে : ৮,১১৪ বার


প্রয়াত পল্লবী দের প্রেমিক সাগ্নিক আসলে বিবাহিত! পাশাপাশি অভিনেত্রীকে মারধরের অভিযোগ তার বিরুদ্ধে! পল্লবী-মৃত্যু রহস্যে ফাঁস হল চাঞ্চল্যকর তথ্য - Kolkata Journal\nHome/বিনোদন/টলিউড/প্রয়াত পল্লবী দের প্রেমিক সাগ্নিক আসলে বিবাহিত! পাশাপাশি অভিনেত্রীকে মারধরের অভিযোগ তার বিরুদ্ধে! পল্লবী-মৃত্যু রহস্যে ফাঁস হল চাঞ্চল্যকর তথ্য\nএকাধিক বাংলা ধারাবাহিকে গুরুত্বপূর্ণ চরিত্রে অভিনয় করে টলিউডের জনপ্রিয় অভিনেত্রী হয়ে উঠতে সক্ষম হয়েছিলেন পল্লবী দে। বর্তমানে কালার্স বাংলার একটি ধারাবাহিকে কাজ করতে দেখা যাচ্ছিল তাকে। তবে আচমকাই রবিবার অভিনেত্রীর অকাল প্রয়াণের খবর শুনে হতবাক হয়ে যেতে দেখা যায় তার অনুগামীদের। বলাই বাহুল্য রবিবার তার ঝুলন্ত দেহ উদ্ধারের খবর বিশ্বাস করতে পারেননি অনেকেই। তবে অভিনেত্রীর মৃত্যুর পরেই পুলিশের জিজ্ঞাসাবাদে সম্মুখীন হয়েছিলেন তার প্রেমিক তথা লিভ ইন পার্টনার সাগ্নিক চক্রবর্তী।\nযদিও ময়নাতদন্তে খুনের তত্ত্ব উড়িয়ে দেওয়া হয়েছে, তবে প্রয়াত অভিনেত্রীর বাবা নীলু দে ফাঁস করেছেন একাধিক চাঞ্চল্যকর তথ্য। জানা গিয়েছে অভিনেত্রীর প্রেমিক সাগ্নিক চক্রবর্তী আসলে বিবাহিত এবং বিবাহবিচ্ছেদ না করেই অভিনেত্রীর সঙ্গে একসঙ্গে থাকছিলেন তিনি। পাশাপাশি পল্লবী ফ্ল্যাটে না থাকলেই সেখানে অন্য মহিলার আনাগোনা হতো, এমন দাবিও করেছেন মৃত অভিনেত্রীর পরিবার।\nযদিও গোটা বিষয়টি উড়িয়ে দিয়েছেন প্রেমিক সাগ্নিক চক্রবর্তী। তবে এখানেই থামছেন না পল্লবী পরিবারের আপনজনেরা। তারা জানিয়েছেন তাদের সামনে অভিনেত্রীর গায়ে হাত তুলেছেন সাগ্নিক। তবে আজ জিজ্ঞাসাবাদের পর পুলিশের তরফ থেকে সাগ্নিক চক্রবর্তীর বিরুদ্ধে কোনো অভিযোগ আনা হয়নি। তবে পল্লবীর পরিবার জানিয়েছেন বিষয়টি নিয়ে আরো তদন্তের দাবি তুলবেন তারা\nDeath Mystery Pallavi Dey Sagnik Chakrabarty Tollywood Actress\n'এই সম্পর্কে দমবন্ধ হয়ে আসছে, বেরোতে চাই এটা থেকে'! প্রেমিক সাগ্নিক সম্পর্কে সহকর্মীদের জানিয়েছিলেন প্রয়াত অভিনেত্রী পল্লবী দে\nকলকাতার রাস্তায় ধাঁধার সমাধান করে নিজেদের সঙ্গীদের খুঁজতে হবে 'ইস্মার্ট জোড়ি'র প্রতিযোগীদের! 'এসব কি ন্যাকামির খেলা' প্রতিক্রিয়া দর্শকদের


কাইসিনারত হ্যান্ড ব্লেন্ডার মূল্য India মধ্যে 13 Dec 2018 এতালিকা | PriceDekho.com\nকাইসিনারত হ্যান্ড ব্লেন্ডার Indiaেমূল্য\nকাইসিনারত হ্যান্ড ব্লেন্ডারIndia 2018 এর মধ্যে\nযে দৃশ্য কাইসিনারত হ্যান্ড ব্লেন্ডার দাম করুন India মধ্যে 13 December 2018 এ হিসাবে। মূল্য তালিকা জন্য অনলাইন শপিং 13 মোট কাইসিনারত হ্যান্ড ব্লেন্ডার অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য কাইসিনারত সব 4563ব্লেন্ডার গাস্কেট সীল হয়। এই সর্বনিম্ন দামের করুন একটি সহজ মূল্য তুলনা জন্য Flipkart, Snapdeal, Naaptol, Homeshop18, Indiatimes মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি কাইসিনারত হ্যান্ড ব্লেন্ডার এ\nযে জন্য মূল্যের কাইসিনারত হ্যান্ড ব্লেন্ডার এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের কাইসিনারত হবে ১৫৪পিসি স্মার্ট স্টিক হ্যান্ড ব্লেন্ডার উইথ বহিস্ক 7100 চপের অত্যাচমেন্টস ক্লাব মডেল Rs. 18,680 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের কাইসিনারত সত্য 00 ডিবি দুঃখ ব্লেন্ডার Rs.1,266 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\nশীর্ষ 10কাইসিনারত হ্যান্ড ব্লেন্ডার\nসর্বশেষকাইসিনারত হ্যান্ড ব্লেন্ডার\nকাইসিনারত ব্লেন্ডার গাস্কেট\nকাইসিনারত কিসব ৩৩বক কুইক প্রেপ হ্যান্ড ব্লেন্ডার ব্রুশেদ ক্রোম\nকাইসিনারত সব 4563ব্লেন্ডার গাস্কেট সীল\nকাইসিনারত কিসব ৭৭বস ব্লেন্ডার সফট\n3 স্পিড হ্যান্ড মিক্সার রেড পাওয়ার সিলেক্ট\nকাইসিনারত সত্য 00 ডিবি দুঃখ ব্লেন্ডার\nকাইসিনারত কম3ইলেকট্রনিক হ্যান্ড মিক্সার3স্পিড ওহীতে


স্টাফ রিপোর্টার: সরকারের উদ্দেশে গণফোরাম সভাপতি ও আইনজ্ঞ ড. কামাল হোসেন বলেছেন, আমরা যদি ঐক্যবদ্ধ হই তাহলে স্বৈরশাসনকে বিদায় নিতে হবে বা দেশ ছাড়তে হবে। তা না হলে আমাদের সাথে একমত হতে হবে। এ ব্যাপারে গ্যারান্টিও দিতে পারি। তিনি বিভিন্ন ঘটনার উদাহরণ টেনে বলেন, অন্যায় কোনদিন এদেশের জনগণ মেনে নেয়নি। তারা পরিবর্তন আনেই। দ্রুত ক্ষমতা থেকে বিদায় হন। দেশকে দেউলিয়া করার কোনও অধিকার আপনাদের নেই। তিনি বলেন, আমাদের ছাগল মনে করবেন না, আমাদের ঘোল খাওয়ানোর চেষ্টা করা হয়।\nগতকাল বৃহস্পতিবার রাজধানীর জাতীয় প্রেসক্লাবে এক আলোচনা সভায় সভাপতির বক্তব্যে এসব কথা বলেন তিনি। জাতীয় ঐক্য প্রক্রিয়া আয়োজিত ‘কার্যকর গণতন্ত্র প্রতিষ্ঠায় দেশের মালিক জনগণের করণীয়’ শীর্ষক আলোচনা সভায় সভাপতিত্ব করেন জাতীয় ঐক্য প্রক্রিয়ার আহ্বায়ক ড. কামাল হোসেন। সভায় বক্তব্য রাখেন, ডা. জাফরুল্লাহ খান, জাতীয় ঐক্য প্রক্রিয়ার সদস্য সচিব আ,ব,ম, মোস্তফা আমীন, গণফোরাম নেতা মোশতাক আহমেদ, সাম্যবাদী দলের নেতা হারুণ চৌধুরী, প্রকৌশলী ম . ইনামুল হক, ব্র্যাক বিশ্ববিদ্যালয়ের অধ্যাপক ড. মাহবুব হোসেন প্রমুখ।\nআলোচনা সভায় সভাপতির বক্তব্যে ড. কামাল হোসেন আরো বলেন, এদেশ আমাদের। যে স্বপ্ন নিয়ে যুদ্ধ করেছিলাম তা বাস্তবায়ন সম্ভব। ’৭১এ কেউ কি ভেবেছিল যে আমরা ন’মাসে স্বাধীন হব। এখন বলা হচ্ছে স্বৈরশাসন আমাদের শেষ করে দেয়া হচ্ছে। কিন্তু জনগণকে উপেক্ষা করে গণতন্ত্র হয় না। তিনি ঐক্য প্রক্রিয়ার সাথে সম্পৃক্তদের বলেন, গণতন্ত্র রক্ষায় ব্যক্তি বিশেষের ওপর নির্ভর করলে চলবে না। ড. কামাল হোসেন বলেন, মানুষ চুরির হিসাব নেবেই। দেশ যেন সুষ্ঠুভাবে চলতে পারে, সেজন্য সুষ্ঠু ও নিরপেক্ষ নির্বাচনের ব্যবস্থা করুন। ব্যাংকিং খাত প্রসঙ্গে তিনি বলেন, সাড়ে চার হাজার কোটি টাকা চুরি হয়েছে শুধু একটি ব্যাংক থেকে। এত টাকা দিয়ে কী হয়? যারা চুরি করেছেন, তারা বিদেশে চলে যান। দেশত্যাগ করে সুস্থভাবে বেঁচে থাকেন এবং ভোগ করেন। তিনি বলেন, দেশকে দেউলিয়া করে বেঁচে থাকা অর্থহীন। আমরা নীরব দর্শক হিসেবে দেখতে থাকব, আর দেশে গুম-খুন চলতে থাকবে?\nতিনি সম্প্রতি স্কুল শিক্ষার্থীদের সড়ক নিরাপত্তার দাবিতে আন্দোলনের উদাহরণ টেনে বলেন, ছাত্ররা দেখিয়ে দিয়েছে কিভাবে দেশ চালাতে হয়। তিনি বলেন, এদেশ কোন ব্যক্তি গোষ্ঠী পরিবারের নয়। দেশের মালিক জনগণ। সবাই দেশের মালিক। তাই গণতন্ত্র রক্ষায় দেশের মালিককে সারা দেশে প্রচার প্রচাণায় নামতে হবে। দেশ রক্ষায় জনগণকেই ঐকবদ্ধ হতে হবে। উদ্যোগ জনগণকেই নিতে হবে।\nড. কামাল হোসেন ঐক্য প্রক্রিয়ার সাথে সম্পৃক্ত সকলকে দেশের সর্বত্র ঈদের ছুটিতে সমমনাদের কাছে যেতে পরামর্শ দেন। তিনি বলেন, ২০০৮’এ এজাতি ঘুরে দাঁড়িয়েছিল। তাই আবারও ঘুরে দাঁড়াবে এজাতি। তিনি বলেন, সবাই দেশের মালিক। সবাই নিজেকে দেশের মালিক হিসাবে মূল্যায়ন করার পরামর্শ দেন তিনি। যে যতটুকু পারে তাকে সে উদ্যোগ নেয়ার আহ্বান জানান তিনি। জনগণকে বোঝানোর দায়িত্ব নিতে বলেন তিনি। কোন ব্যক্তির ওপর ভর না করতে পরামর্শ দেন তিনি। তিনি বলেন, দেশকে আইনের পথে নিয়ে আসার ব্যাপারে সবাইকে বোঝাতে হবে। আর যারা উল্টো পথে আছে তাদের থেকে মুক্ত করার ব্যাপারে জনগণকে বোঝাতে তিনি ঐক্য প্রক্রিয়ার সাথে সম্পৃক্তদের পরামর্শ দেন। তিনি বলেন, এধরনের কাজে অবশ্যই সাড়া পাওয়া যাবে। তিনি আরও বলেন, ‘জনগণের কাছে ক্ষমতা হস্তান্তর করুন। নিজের কায়দায় করা সংসদ, তথাকথিত ক্ষমতা একটাও থাকবে না। ১৫৩ জন তথাকথিত সংসদ সদস্যকে মেনে নেয়ার চেয়ে মরে যাওয়া ভালো। কামাল হোসেন বলেন, সংবিধান পড়ে দেখুন, দেশের মালিক জনগণ। দেখার সময় না থাকলে অনুলিপি করে পাঠিয়ে দিচ্ছি। প্রধানমন্ত্রীর প্রতি ইঙ্গিত করে তিনি বলেন, আপনার উপলব্ধির ক্ষমতা আছে। জনগণের কাছে ক্ষমতা হস্তান্তর করুন।\nডাঃ জাফরুল্লাহ চৌধুরী বলেন, হালুয়া রুটির ভাগের জন্য মুক্তিযুদ্ধ করেনি দেশবাসী। তিনি বলেন, জনগণকে কথা বলতে দিতে হবে। জনগণ কথা বললে কোনো ধরনের গুজব সৃষ্টি হবে না। জনগণকে পুলিশ দিয়ে দমানো যাবে না। তিনি বলেন, সড়ক নিরাপত্তার জন্যও গণতন্ত্র দরকার।\nসাবেক সংসদ সদস্য অ্যাডভোকেট মোহাম্মদ ফজলুর রহমান বলেন, প্রকৃত গণতন্ত্র প্রতিষ্ঠায় আসুন সবাই ঐক্যবদ্ধ হই। কার কোন দল তা এখন বাদ। ঘরে আগুন লেগেছে তাই আজ তা নেভাতে হবে।